title: Gardenia-Helsinki

text: Puutarhojen lisäksi Gardeniassa oli myös muuta toimintaa. Gardeniasta vuokrattiin kokoustilaa ja juhlatilaa pieniin ja suuriin tilaisuuksiin, ja Gardenian tiloissa toimi helsinkiläisiä koululuokkia luontoon tutustuttava "luontokoulu Töyhtöhyyppä". Aulassa toimi lounasravintola/kahvila ja infopisteestä saattoi ostaa pieniä matkamuistoja ja jonkin verran viherkasveja.


title: Gardenia-Helsinki

text: Gardeniassa työskenteli yhdeksän vakituista työntekijää. Toimitusjohtajana toimi Sari Oikarinen. Helsingin kaupunki omistaa Gardeniasta 91 prosenttia ja yliopisto loput.


title: Gardenia-Helsinki

text: Helsingin kaupunginhallitus päätti kesäkuussa 2015 lopettaa Gardenian toiminnan, jota ei ollut saatu taloudellisesti kannattavaksi. Puutarha oli viimeisen kerran avoinna maanantaina 30.11.2015. Kasvihuonerakennukselle ei vuoden 2016 alkaessa ole löytynyt muuta käyttöä, ja se on toistaiseksi tyhjillään.


title: Gardenia-Helsinki

text: Rakennuksen on suunnitellut arkkitehti Hannu Tikka.


title: Hans Hahn

text: Hans Hahn (27. syyskuuta 1879 – 24. heinäkuuta 1934) oli itävaltalainen matemaatikko, joka antoi merkittävän panoksen funktionaaliseen analyysiin, topologiaan, joukko-oppiin, variaatiolaskentaan, reaalianalyysiin ja järjestysteoriaan. Hahn oli myös hyvin kiinnostunut filosofiasta ja hän oli Wienin piirin jäsen.


title: Hans Hahn

text: Hahn opiskeli Technische Hochschulessa Wienissä, sekä Strasbourgissa, Münchenissä ja Göttingenissä. Hänet nimitettiin opettajaksi Wieniin vuonna 1905 ja hänestä tuli matematiikan professori vuonna 1921. Vuosina 1905–06 Hahn toimi Otto Stolzin sijaisena Innsbruckissa.


title: Hans Hahn

text: Hahnin mukaan on nimetty:


title: Lännenpihta

text: Lännenpihta ("Abies lasiocarpa") on pihta, jota tavataan Kalliovuorten läheisyydessä. Se on suurehko ikivihreä paljassiemeninen puu. Lännenpihta kasvaa tyypillisesti noin 20 metriä korkeaksi, mutta suurin mitattu puu oli noin 50 metriä korkea. Rungon läpimitta voi olla metrin luokkaa. Lännenpihta viihtyy pohjoisessa 300–900 metrin korkeudessa ja etelässä 2 400–3 650 metrin korkeudessa.


title: Lännenpihta

text: Lännenpihdan lehdet ovat 1,5–3,0 senttimetriä pitkiä littanoita neulasia, väriltään vihreitä, yläpuolelta harmahtavia. Kävyt ovat 6–12 senttimetriä pitkiä ja kypsinä mustanvioletteja.


title: Lännenpihta

text: Lännenpihdan puuainesta käytetään rakentamisessa ja paperin valmistuksessa. Se on myös Pohjois-Amerikassa suosittu joulukuusi.


title: Lännenpihta

text: Suomessa lännenpihta on käyttökelpoinen koristepuu, joka on osoittautunut kestäväksi aina vyöhykkeelle VI asti.


title: Karisjärvi

text: Karisjärvi (Ahonpää) on Lohjan Pusulassa sijaitseva kylä. Karisjärvellä sijaitsee samanniminen järvi, ja kylän halki kulkee Karisjärventie (yhdystie 1282).


title: Karisjärvi

text: Karisjärvi ja Ahonpää ovat syntyneet samasta kantakylästä, mutta olivat 1500-luvulla eriytyneet omiksi kylikseen.


title: Karisjärvi

text: Kylässä toimii Ahonpään ja Karisjärven kylätoimikunta, joka olisi halunnut kylän alueen yhdistettäväksi Lohjan sijasta mieluummin Karkkilaan tai Vihtiin vuoden 2013 alusta toteutuneessa kuntaliitoksessa. Ainakin 1920-luvulta asti kylässä on toiminut Ahonpään ja Karisjärven työväenyhdistys.


title: Messier 43

text: Messier 43 tai De Mairanin kaasusumu (M43, NGC 1982) on Orionin tähdistössä sijaitseva pisaranmuotoinen kaasusumu, jonka Jean-Jacques Dortous de Mairan löysi ennen vuotta 1731. Se sijaitsee aivan "isoveljensä" Orionin suuren kaasusumun pohjoispuolella pimeän sumun erottamana.


title: Olaf Beyer

text: Olaf Beyer (s. 4. elokuuta 1957 Grimma) on entinen itäsaksalainen 800 metrin juoksija.


title: Olaf Beyer

text: Potsdamilaisen Olaf Beyerin uran paras vuosi oli 1978. Hän sai talvella sisäratojen EM-kisoissa 800 metrillä hopeaa Suomen Markku Taskisen jälkeen. Prahan EM-kisoissa samana syksynä hän paransi 800 metrin loppukilpailussa ennätystään kahdella sekunnilla ja voitti kultaa ajalla 1.43,84, joka oli kaikkien aikojen neljänneksi nopein aika 800 metrillä. Himmeämmille mitaleille jäivät suosikit, tuleva olympiavoittaja Steve Ovett ja tuleva maailmanennätysjuoksija Sebastian Coe.


title: Olaf Beyer

text: Syksyllä 1978 Beyer loukkasi jalkansa pelatessaan jalkapalloa, eikä leikkauskaan korjannut jalkaa entiselleen. Beyer osallistui Moskovan 1980 olympialaisiin, mutta karsiutui välierissä. Los Angelesin 1984 olympialaisiin hän ei päässyt olympiaboikotin vuoksi. Hän lopetti uransa kauden 1985 jälkeen.


title: Olaf Beyer

text: Beyer on ammatiltaan matematiikan, fysiikan ja tietotekniikan opettaja. Hän jatkaa edelleen juoksuharrastusta. Hänen isänsä kilpaili aikoinaan keskimatkoilla ja hänen poikansa Stefan Beyer kilpailee 400 metrin juoksussa. Olaf Beyerin valmentaja oli Bernd Dießner.


title: Helinä Marjamaa

text: Ritva Helinä Marjamaa (o.s. Laihorinne; s. 5. kesäkuuta 1956 Evijärvi) on entinen suomalainen pikajuoksija. Hän edusti urallaan Evijärven Urheilijoita, HKV:tä, Lappajärven Veikkoja ja Kauhajoen Karhua. Hänen valmentajanaan toimi aviomies Tapio Marjamaa.


title: Helinä Marjamaa

text: Aktiiviurallaan Marjamaa voitti 100 metrin juoksussa SM-kultaa kuudesti ja 200 metrin juoksussa neljästi. Lisäksi sisäradan SM-kilpailuista kotiin viemisiksi kertyi kolme kultaa ja yksi hopea 60 metrin juoksusta.


title: Helinä Marjamaa

text: Helinä Marjamaan setä oli kansallisen tason kiekonheittäjä Lauri Laihorinne, jonka puoliso oli pikajuoksija Maija Laihorinne (o.s. Koivusaari).


title: Kaukasianpihta

text: Kaukasianpihta ("Abies nordmanniana") on pihtalaji, jota tavataan Mustanmeren itä- ja eteläpuolella olevilla vuorilla. Lajin tieteellinen nimi on annettu suomalaisen kasvitieteilijän Alexander von Nordmannin mukaan.


title: Kaukasianpihta

text: Kaukasianpihta on suuri ainavihanta puu, jonka runko on noin 60 metriä korkea, ja joka on halkaisijaltaan yli 2 metriä. Suurin mitattu puu on luultavasti ollut 78 metriä korkea. Kaukasianpihta viihtyy 900–2 200 metrin korkeudessa vuorilla, joissa sataa yli 1 000 millimetriä.


title: Kaukasianpihta

text: Kaukasianpihdan lehdet ovat neulanmuotoisia, littanoita neulasia ja ne ovat 1,8–3,5 senttimetriä pitkiä ja 2 millimetriä leveitä. Neulaset ovat kiiltäviä ja tummanvihreitä. Kaukasianpihdan kävyt ovat 10–20 senttimetriä pitkiä ja 4–5 senttimetriä leveitä.


title: Kaukasianpihta

text: Kaukasianpihtaa käytetään erittäin paljon joulukuusena, sillä sen lehvästö tuoksuu miellyttävälle, neulaset eivät ole teräviä, eivätkä ne tipu pienimmästäkin kosketuksesta. Puu on pehmeää ja vaaleaa, ja sitä käytetään yleisesti rakennuksien ja paperin valmistuksessa.


title: Jude Deveraux

text:
Jude Deveraux (Jude Gilliam White Montassir, s. 1947 Fairdale, Kentucky) on yhdysvaltalainen kirjailija, joka tunnetaan erityisesti romanttisista historiallisista romaaneistaan (kuten Ylämaa-sarja).
Ylämaa-sarja tunnettiin aluksi nimellä ”Montgomery Kronikat”, kunnes lukijat alkoivat nimittää niitä Ylämaa-kirjoiksi teosten nimien vuoksi. Melkein kolmekymmentä hänen kirjaansa ovat yltäneet bestseller-listoille.


title: Tydeus

text: Tydeus oli kreikkalaisessa mytologiassa Deipylen aviomies ja Diomedeen isä. Hänen isäkseen mainitaan Oineus ja äidikseen joko Periboia tai Gorge. Aiskhyloksen näytelmässä "Seitsemän Thebaa vastaan" hän oli yksi seitsemästä hyökkääjästä. Hyökkäyksen aikana Melanippos tappoi tämän puolustaessaan porttia.


title: Tydeus

text: Tydeuksen setä Agrios karkotti tämän Kalydonista, koska Tydeus joko tappoi veljensä, erään toisen setänsä tai kahdeksan serkkuaan. Hän matkusti Argokseen, jossa hän nai Deipylen, kuningas Adrastoksen tyttären. Kuningas suostui auttamaan Tydeusta saamaan Kalydonin takaisin hallintaansa, mutta päätti auttaa ensin Polyneikestä samaan Theban valtaistuimen itselleen.


title: Tydeus

text: Homeros viittaa Iliaassa useampaan otteeseen Tydeuksen rooliin Theban hyökkäyksen aikana. Ennen taistelun alkamista Tydeus lähetettiin kaupunkiin viemään viestiä kadmoslaisille. Hän löysi heidät kestitsemässä Eteokleen talosta ja haastoi heidän kilpailuihin, jotka hän kaikki voitti Athenen avustuksella. Raivoissaan ryhmän johtajat lähettivät viisikymmentä miestä Maionin ja Polyfonteen johdolla hyökkäämään Tydeuksen kimppuun hänen palatessaan joukkojensa luokse. Tydeus kuitenkin tappoi heidät kaikki Maionia lukuun ottamatta, jonka Athene neuvoi säästämään.


title: Tydeus

text: Theban hyökkäyksen aikana Melanippos haavoitti Tydeusta kuolettavasti, mutta tämän onnistui tappaa lyöjänsä ja syödä hänen aivonsa. Tämä järkytti Athenea, joka oli tehdä suojatistaan kuolemattoman.


title: Honshunpihta

text: Honshunpihta ("Abies mariesii") on pihta, jota tavataan Japanissa, Honshū-saaren keski- ja pohjoisosissa vuorilla. Se on suuri ainavihanta paljassiemeninen puu, jonka runko on 15–30 metriä korkea ja joka on halkaisijaltaan yli 0,8 metriä. Honshunpihta viihtyy Pohjois-Honshūssa 750–1 900 metrin korkeudessa ja Keski-Honshūssa 1 800–2 900 metrin korkeudessa, paikoilla joissa sataa paljon ja joissa on kesäisin viileätä ja kosteaa ja talvella sataa paljon lunta.


title: Honshunpihta

text: Honshunpihdan lehdet ovat neulanmuotoisia, littanoita neulasia ja ne ovat 1,5–2,5 senttimetriä pitkiä ja 2 millimetriä leveitä. Neulaset ovat mattapintaisia ja tummanvihreitä. Honshunpihdan kävyt ovat 5–11 senttimetriä pitkiä ja 3–4 senttimetriä leveitä. Käpyjen väri on tumman violetinsininen.


title: Honshunpihta

text: Honshunpihtaa käytetään joskus puisto- ja pihapuuna.


title: Palterohapero

text:
Palterohapero ("Russula vesca") on haperoiden sukuun kuuluva, miedon pähkinäisen makuinen sieni, joka kasvaa
tuoreissa havu- ja lehtimetsissä. Palterohaperon lakki on ruskeanpunainen ja himmeä, leveydeltään 5–10 cm. Malto on valkoista ja kiinteää; se muuttuu kosketuskohdista ruskeaksi.


title: Fabíola Molina

text: Fabíola Pulga Molina (s. 25. toukokuuta 1975, São José dos Campos, São Paulo) on entinen brasilialainen uimari, joka osallistui kotimaansa riveissä Kesäolympialaisiin 2000. Hän voitti kaksi kultaa Pan American Gameseissä, naisten 4x100 metrin vapaauintiviestissä (1995 ja 1999).


title: ILife

text: iLife on Applen OS X -käyttöjärjestelmälle kehittämä ohjelmistopaketti, joka sisältää ohjelmat iPhoto, iMovie, iDVD, GarageBand ja iWeb. Ohjelmistopaketti on pyritty suunnittelemaan mahdollisimman helppokäyttöiseksi mutta kuitenkin riittävän monipuoliseksi tavallisille kuluttajille.


title: ILife

text: iMovien, iTunesin, iDVD:n, iPhoton, GarageBandin ja iWebin ensimmäiset versiot julkaistiin erikseen edellä mainitussa järjestyksessä. iMovie, iTunes ja iPhoto olivat alun perin saatavilla ilmaisena Applen verkkosivuilta, kun iDVD oli saatavilla vain tietokoneille, joissa oli SuperDrive-asema. Ohjelmistot koottiin yhteen pakettiin tammikuussa 2003, jolloin julkaistiin iLifen ensimmäinen versio.


title: ILife

text: iLife '11 julkaistiin lokakuussa 2010, ja se vaatii Mac OS X:n version 10.6.3 tai uudemman. Ohjelmisto toimitetaan uusien Macintosh-koneiden mukana, mutta sen voi ostaa myös erikseen.


title: Avenue Q

text: Avenue Q on Broadway-musikaali, jonka ideoivat Jeff Marx ja Robert Lopez. Se esitettiin ensimmäisen kerran keskikokoisessa Vineyard -teatterissa New Yorkissa maaliskuussa 2003. Broadway-kokoiseen teatteriin se tuli ensimmäisen kerran 31. heinäkuuta 2003 John Golde -teatterissa. Esitykseen kuuluu uskallettuja kappaleita, joiden aiheina on muun muassa rasismi, internetporno, homoseksuaalisuus ja elämän vaikeudet. Kaikki paitsi kolme hahmoa näytellään käsinukeilla. "Avenue Q" sai vuonna 2004 kolme Tony-palkintoa parhaasta musikaalista, parhaasta partituurista ja parhaasta käsikirjoituksesta, voittaen ennakkosuosikki "Wickedin".


title: Avenue Q

text: Musikaalin sävelsivät ja sanoittivat Robet Lopez ja Jezz Marx. Sen käsikirjoitti Jeff Whitty. Alkuperäisen tuotannon ohjasi Jason Moore. Sen koreografi oli Ken Roberson. Käsinuket suunnitteli ja valmisti alkuperäiseen esittäjäkaartiin kuulunut Rick Lyon.


title: Avenue Q

text: PBS:n "Seesamtie" oli musikaalin tekijöille suuri innoittaja, ja jotkin hahmoista ovat selkeästi parodioita Muppet-hahmoista. Esimerkiksi Rod ja Nicky ovat aikuisversiot Bertistä ja Erniestä. Myös monet musikaalin kappaleista esitetään tavalla, joka muistuttaa "Seesamtien" lauluja.


title: Avenue Q

text: Koska musikaali sisältää uskallettuja kohtauksia, ja nuket esiintyvät pariin otteeseen alastomina, sen yhteydessä korostetaan, ettei musikaali liity mitenkään The Jim Henson Companyyn tai Sesame Street Workshopiin. Sekä Marx että Lyon ovat tosin aiemmin työskennelleet "Seesamtiessä", kuten muutkin alkuperäisen kokoonpanon jäsenet. The Timesin haastattelussa Marx kertoi kutsuneensa Jim Hensonin lesken ja lapset yhteen ensimmäisistä ennakkonäytöksistä ja uskoi näiden ymmärtäneen, että "Avenue Q" on "kunnianosoitus ja rakkauskirje Seesamtielle".


title: Avenue Q

text: Musikaalia esitettiin Savoy-teatterissa Helsingissä 28. helmikuuta – 19. toukokuuta 2007. Sen tuotti MRB Show Productions Oy.Muut hahmot


title: Avenue Q

text: Ensimmäinen näytös


title: Avenue Q

text: Toinen näytösAvenue Q on fiktiivinen katu New Yorkissa, "jossakin Queensin tai Brooklynin tietämillä".


title: Avenue Q

text: Manhattanilla on joukko tunnettuja katuja nimiltään Avenue A, B, C ja D. Ne muodostavat Alphabet City -nimisen kaupunginosan, jota nykyään pidetään osana East Villagea. Joidenkin mukaan Avenue Q on kuviteltu jatke noille kaduille ja sijaitsisi kaukana Manhattanilta, missä vastavalmistuneilla college-opiskelijoillakin olisi varaa vuokraan.


title: Avenue Q

text: Avenue Q voisi sijaita myös Midwoodin ja Gravesendin alueella Brooklynissä, missä on myös sarja katuja, joiden nimet alkavat Avenue A:sta, B:stä ja C:stä ja päättyvät Avenue Z:aan. Joukossa on joitakin poikkeuksia, ja Avenue Q on yksi niistä; Avenue P:n ja Avenue R:n välisen kadun nimi on Quentin Road Theodore Rooseveltin nuorimman pojan mukaan. New Yorkin metron linja Q (jonka logona oli aiemmin Q-kirjain oranssissa ympyrässä; musikaalin logo on samanlainen, mutta ympyrä on karvainen) kulkee tämän alueen läpi.


title: Avenue Q

text: Musikaalin tekijät ovat ilmoittaneet, että Avenue Q on kuvitteellinen eikä liity millään tavalla mihinkään tiettyyn katuun.


title: Jeff Green (kilpa-autoilija)

text: Jeff Green (s. 6. syyskuuta 1962, Owensboro, Kentucky, Yhdysvallat) on yhdysvaltalainen NASCAR-kuljettaja. Hän ajaa numerolla 43 NASCAR-sarjaa, ja hänen pääsponsorinsa on Cheerios. Green oli NASCAR Sprint cup seriesissä kuusitoista kertaa kymmenen parhaan joukossa, muttei voittanut kertaakaan. NASCAR Nationwide seriesissä Green jatkaa uraansa edelleen, ja on voittanut kilpailun kuusitoista kertaa, ja on ollut huikeat 127 kertaa kilpailun kymmenen parhaan joukossa.


title: Genera

text: Genera on yhdysvaltalaisen Symbolics-yhtiön käytännössä jo unhoon painuneiden Lisp-koneiden oliopohjainen käyttöjärjestelmä ja kehitysympäristö. Se on toteutettu Lisp-ohjelmointikielen eri murteilla.


title: Kaisa Mäkäräinen

text: Kaisa-Leena Mäkäräinen (s. 11. tammikuuta 1983 Ristijärvi) on suomalainen ampumahiihtäjä.


title: Kaisa Mäkäräinen

text: Kaudella 2010–2011 Mäkäräinen voitti ensimmäisenä suomalaisena ampumahiihdon maailmancupin kokonaiskilpailun. Vuonna 2011 hän voitti myös takaa-ajon maailmanmestaruuden ja hänet valittiin Suomen Vuoden urheilijaksi. Mäkäräinen voitti maailmancupin kokonaiskilpailun toisen kerran kaudella 2013–2014 ja kolmannen kerran kaudella 2017–2018.


title: Kaisa Mäkäräinen

text: Mäkäräinen asuu Joensuussa ja edustaa Kontiolahden Urheilijoita. Häntä valmentaa Jarmo Punkkinen.


title: Kaisa Mäkäräinen

text: Mäkäräisen puoliso Jarkko Siltakorpi toimii myös hänen suksihuoltajanaan.


title: Kaisa Mäkäräinen

text: Mäkäräinen paljasti toukokuussa 2018 kärsivänsä hajataitosta, joka hidastaa hänen tähtäämistään ammunnassa.


title: Kaisa Mäkäräinen

text: Mäkäräinen opiskeli Sotkamon urheilulukiossa ja aloitti lukion jälkeen opinnot Joensuun yliopiston (nykyinen Itä-Suomen yliopisto) fysiikan laitoksen aineenopettajalinjalla. Hän aloitti maastohiihtäjänä ja siirtyi ampumahiihtoon vasta 20-vuotiaana.


title: Kaisa Mäkäräinen

text: Mäkäräisen ensimmäiset ampumahiihdon arvokilpailut olivat Hochfilzenin MM-kilpailut 2005, jossa hän sijoittui 15 kilometrin normaalimatkalla 49:nneksi ja 7,5 kilometrin sprintissä 73:nneksi. Anterselvan MM-kisoissa 2007 Mäkäräinen oli 12,5 kilometrin yhteislähdössä seitsemäs ja 15 kilometrin normaalimatkalla kahdeksas. Östersundissa 2008 hän oli yhteislähtökilpailussa 15:s. Pyeongchangin MM-kilpailuissa 2009 Mäkäräinen oli pikakilpailussa 23:s ja takaa-ajossa neljäs.


title: Kaisa Mäkäräinen

text: Olympialaisissa Mäkäräinen kilpaili ensimmäisen kerran Vancouverissa 2010 ollen 7,5 kilometrin sprinttikilpailussa 59:s, 10 kilometrin takaa-ajossa 45:s ja 15 kilometrin normaalimatkalla 46:s. Hanty-Mansijskin MM-kisoissa 2011 Mäkäräinen voitti ensimmäisenä suomalaisena naisampumahiihtäjänä maailmanmestaruuden. Pikakilpailussa hän tuli toiseksi häviten Magdalena Neunerille 12,2 sekuntia. Mäkäräinen selvitti sekä sprintin että takaa-ajon ilman sakkoja ja voitti takaa-ajon ohitettuaan Neunerin viimeisellä ampumapaikalla tämän jouduttua kahdelle sakkokierrokselle. 12,5 kilometrin yhteislähtökilpailussa Mäkäräinen oli neljäs. Kaisa Mäkäräisen MM-kulta toi hänelle toisen sijan kilpailussa Suomen Urheilugaalan Vuoden sykähdyttävimmästä hetkestä. Yleisöäänestyksessä 31,7 prosenttia äänistä annettiin Mäkäräisen saavutukselle, mikä oli alle kuusi prosenttiyksikköä vähemmän kuin äänestyksen voittajalla.


title: Kaisa Mäkäräinen

text: Ruhpoldingin MM-kilpailujen 2012 päätöslajina olleessa yhteislähdössä Mäkäräinen sai pronssia. Nové Měston MM-kisoissa 2013 hän oli normaalimatkalla kahdeksas, pikakilpailussa yhdeksäs ja takaa-ajossa kymmenes. Sotšin olympialaisissa 2014 Mäkäräinen oli yhteislähdössä kuudes, normaalimatkalla yhdeksäs, sprintissä 30:s ja takaa-ajossa 16:s.


title: Kaisa Mäkäräinen

text: Kontiolahden MM-kilpailuissa 2015 Mäkäräinen voitti pronssia normaalimatkalla. Pikakilpailussa hän ampui huonoissa olosuhteissa viisi sakkoa ja oli 35:s. Tulos oli Mäkäräisen heikoin pikakilpailussa viiteen vuoteen. Takaa-ajossa Mäkäräinen oli 12:s ja yhteislähdössä 15:s. Hän hiihti myös Suomen yhdeksänneksi sijoittuneessa sekaviestijoukkueessa. Mäkäräisen nousu MM-pronssille kotikisoissa Kontiolahdella valittiin Suomen Urheilugaalassa Vuoden sykähdyttävimmäksi urheiluhetkeksi. Oslon MM-kilpailuissa 2016 hän sijoittui pikakilpailussa yhdeksänneksi ja takaa-ajossa seitsemänneksi. Yhteislähdössä hän saavutti pronssia.


title: Kaisa Mäkäräinen

text: Hochfilzenin MM-kilpailuissa 2017 hän sijoittui pikakilpailussa kahdenneksitoista, takaa-ajossa seitsemänneksi ja normaalimatkalla viidenneksitoista. Yhteislähtökilpailussa hän sai pronssia. Pyeongchangin olympialaisissa 2018 hän oli pikakilpailussa 25:s, takaa-ajossa 22:s, normaalimatkalla 13:s ja yhteislähdössä kymmenes. Sekaviestissä Suomi oli kuudes.


title: Kaisa Mäkäräinen

text: Kaudella 2007–2008 Mäkäräinen oli ampumahiihdon maailmancupissa kahdesti palkintokorokkeella. Hän oli toinen sprinttikilpailussa Slovenian Pokljukassa ja kolmas takaa-ajokilpailussa Saksan Ruhpoldingissa. Kaudella 2008–2009 hän sijoittui Anterselvassa toiseksi takaa-ajokilpailussa ja yhteislähdössä. Kaudella 2009–2010 Mäkäräinen oli kolmas Östersundin sprintissä.


title: Kaisa Mäkäräinen

text: Kaudella 2010–2011 Mäkäräisen saavutti ensimmäisen maailmancupvoittonsa Östersundin sprinttikilpailussa joulukuussa 2010. Kaksi päivää myöhemmin hän voitti myös takaa-ajokilpailun. Hochfilzenin sprinttikilpailussa hän sijoittui kolmanneksi ja takaa-ajossa toiseksi. Pokljukan normaalimatkalla hän sijoittui toiseksi ja pikakilpailussa kolmanneksi. Ruhpoldingin takaa-ajossa hän sijoittui kolmanneksi. Hän nousi maailmancupin johtoon Östersundissa ja kantoi maailmancupin johtajan liiviä Presque Islen kisoihin asti. Hän siirtyi uudelleen cupin johtoon Hanty-Mansijskin MM-kilpailuissa saatuaan sprintissä hopeaa ja takaa-ajossa kultaa, ja piti cup-johtonsa kauden loppuun saakka. Kokonaiskilpailun lisäksi hän voitti takaa-ajokilpailun maailmancupin. Sprintin maailmancupissa hän sijoittui toiseksi.


title: Kaisa Mäkäräinen

text: Kaudella 2011–2012 Mäkäräinen sijoittui Östersundin sprinttikilpailussa kolmanneksi ja takaa-ajossa toiseksi. Hochfilzenin sprintissä hän oli toinen. Kauden ensimmäisen voittonsa hän saavutti Nové Měston normaalimatkan kilpailussa. Anterselvan sprintissä hän sijoittui toiseksi. Kontiolahdella hän sijoittui sprintissä toiseksi ja saavutti takaa-ajokilpailussa kauden toisen voittonsa. Ruhpoldingin MM-pronssin jälkeen hän sijoittui vielä Hanty-Mansijskissa takaa-ajossa toiseksi ja yhteislähdössä kolmanneksi. Maailmancupin kokonaiskilpailussa hän oli neljäs, normaalimatkan cupissa toinen, sprintticupissa kolmas, takaa-ajocupissa neljäs ja yhteislähtöcupissa viides.


title: Kaisa Mäkäräinen

text: Kaudella 2012–2013 Mäkäräinen saavutti kuusi palkintosijaa, muttei yhtään osakilpailuvoittoa. Hochfilzenin pikakilpailussa hän oli toinen ja takaa-ajossa kolmas. Ruhpoldingissa hän oli sprintissä kolmas. Anterselvassa hän sijoittui pikakilpailussa toiseksi ja takaa-ajossa kolmanneksi. Kauden päättäneessä Hanty-Mansijskin osakilpailussa hän oli yhteislähtökilpailussa kolmas. Maailmancupin kokonaispisteissä hän sijoittui viidenneksi. Hän oli viides myös sprintin, takaa-ajon ja yhteislähdön cupeissa.


title: Kaisa Mäkäräinen

text: Kaudella 2013–2014 Mäkäräinen sijoittui Annecyn pikakilpailussa toiseksi. Oberhofissa hän sijoittui toiseksi sekä pikakilpailussa että takaa-ajossa. Ruhpoldingissa Mäkäräinen oli takaa-ajon kolmas. Pokljukan takaa-ajossa Mäkäräinen saavutti kauden ensimmäisen voittonsa. Pokljukan yhteislähtökilpailussa hän sijoittui toiseksi ja nousi samalla kokonaispisteissä johtoon. Kontiolahdella Mäkäräinen voitti molemmat pikakilpailut sekä takaa-ajon. Kauden päättäneessä Holmenkollenin yhteislähtökilpailussa Mäkäräinen oli vasta seitsemäs, mutta kun pahin vastustaja Tora Berger oli vasta neljästoista, Mäkäräinen löi Bergerin ja voitti maailmancupin kokonaiskilpailun. Hän voitti myös sprintin ja takaa-ajon maailmancupit sekä sijoittui yhteislähtöcupissa kolmanneksi.


title: Kaisa Mäkäräinen

text: Kaudella 2014–2015 Mäkäräinen sijoittui toiseksi kauden avanneessa Östersundin normaalimatkan kilpailussa. Saman viikonlopun pikakilpailussa hän oli kolmas ja voitti takaa-ajon. Mäkäräinen voitti Hochfilzenin pikakilpailun ja takaa-ajon. Pokljukan takaa-ajokilpailussa hän nousi pikakilpailun jälkeiseltä 15. sijalta toiseksi ja voitti yhteislähtökilpailun. Anterselvassa hän oli pikakilpailussa toinen ja takaa-ajossa kolmas. Nove Meston sprintissä Mäkäräinen oli seitsemäs, mutta nousi takaa-ajossa toiseksi. Holmenkollenilla Mäkäräinen voitti normaalimatkan ylivoimaisesti, mutta oli pikakisassa vasta sijalla 24. Sijoituttuaan Kontiolahden MM-kisoissa kolmanneksi normaalimatkalla Mäkäräinen varmisti normaalimatkan maailmancupin voiton. Mäkäräinen voitti Hanty-Mansijskin pikakilpailun ja oli neljäs takaa-ajossa voittaen takaa-ajocupin yhden pisteen erolla Darja Domratšavaan. Yhteislähtökisassa Mäkäräinen oli 14:s ja sijoittui maailmancupin kokonaiskisassa toiseksi Domratšavan jälkeen. Hän oli lisäksi sprintticupissa toinen ja yhteislähtöcupissa viides.


title: Kaisa Mäkäräinen

text: Kaudella 2015–2016 Mäkäräinen voitti Östersundin takaa-ajon. Pokljukassa hän sijoittui takaa-ajossa kolmanneksi ja voitti yhteislähtökilpailun. Ruhpoldingin pikakilpailussa hän oli kolmas ja normaalimatkalla toinen. Presque Islessa hän oli takaa-ajossa toinen. Oslon MM-yhteislähdössä hän oli kolmas. Hanty-Mansijskissa hän voitti pikakilpailun ja takaa-ajon. Maailmancupin kokonaiskilpailussa hän sijoittui neljänneksi. Keväällä 2016 hän ilmoitti jatkavansa uraansa vielä vuoden 2018 Pyeongchangin talviolympialaisiin saakka. Hän oli neljäs myös sprintin, takaa-ajon ja yhteislähdön cupeissa.


title: Kaisa Mäkäräinen

text: Kaudella 2016–2017 Mäkäräinen sijoittui toiseksi Östersundin pikakilpailussa, Pokljukan takaa-ajossa ja Oberhofin pikakilpailussa. Oberhofin takaa-ajossa hän oli kolmas. Ruhpoldingissa hän voitti sekä pikakilpailun että takaa-ajon. Hochfilzenin MM-yhteislähdössä hän oli kolmas. Hän sijoittui toiseksi Pyeongchangissa käydyssä takaa-ajossa. Kauden huipennukseksi Mäkäräinen sijoittui Holmenkollenin yhteislähdössä kolmanneksi. Maailmancupin kokonaistilanteessa hän oli kolmas Saksan Laura Dahlmeierin ja Tšekin Gabriela Koukalován jälkeen. Hän oli kolmas myös sprintin, takaa-ajon ja yhteislähdön cupeissa.


title: Kaisa Mäkäräinen

text: Kaudella 2017–2018 Mäkäräinen voitti Ruhpoldingin yhteislähtökilpailun sekä sijoittui toiseksi Hochfilzenin takaa-ajokilpailussa, Oberhofin pikakilpailussa ja Ruhpoldingin normaalimatkalla. Anterselvassa hän oli kolmas yhteislähdössä. Tjumenissa hän sijoittui pikakilpailussa toiseksi ja voitti takaa-ajon. Hän voitti kokonaiskilpailun, joka ratkesi viimeisessä osakilpailussa Venäjällä. Hän voitti myös yhteislähtöcupin, oli toinen takaa-ajocupissa sekä kolmas pikakilpailun ja normaalimatkan cupeissa.


title: Kaisa Mäkäräinen

text: Kaudella 2018–2019 Mäkäräinen voitti Pokljukassa pikakilpailun ja takaa-ajon. Hochfilzenin pikakilpailussa Mäkäräinen sijoittui toiseksi, häviten vain 0,6 sekunnilla Dorothea Wiererille. Kaksi päivää myöhemmin Mäkäräinen nousi takaa-ajon voittoon. Antholzin pikakilpailuissa hän oli toinen.


title: Kaisa Mäkäräinen

text: "Päivitetty 24. tammikuuta 2019"


title: Kaisa Mäkäräinen

text: Syyskuussa 2007 Mäkäräinen voitti rulla-ampumahiihdon maailmanmestaruuden sekä 7,5 kilometrin sprinttikisassa että 10 kilometrin takaa-ajokilpailussa.


title: Kaisa Mäkäräinen

text: Maaliskuussa 2009 Mäkäräinen osallistui ensimmäiseen maastohiihdon maailmancupin kilpailuunsa Salpausselän Kisoissa Lahdessa. Hän sijoittui 30:nneksi 10 kilometrin vapaan tyylin kilpailussa ja sai yhden maailmancupin pisteen.


title: Kaisa Mäkäräinen

text: Tammikuussa 2013 Mäkäräinen voitti maastohiihdon SM-kultaa vapaan hiihtotavan 10 kilometrin kilpailussa Jämijärvellä. Val di Fiemmen MM-kilpailuissa 2013 hän sijoittui 10 kilometrin vapaan hiihtotavan kilpailussa 14:nneksi. Hän saavutti uransa parhaan maailmancupin sijoituksensa 2. maaliskuuta 2014 sijoituttuaan Lahden 10 kilometrin vapaan hiihtotavan kilpailussa yhdeksänneksi.


title: Kaisa Mäkäräinen

text: Marraskuussa 2014 Mäkäräinen voitti Oloksen FIS-hiihtojen 10 kilometrin vapaanhiihtotavan kilpailun.


title: Kaisa Mäkäräinen

text: Elokuussa 2016 Mäkäräinen voitti rulla-ampumahiihdon maailmanmestaruuden 10 kilometrin takaa-ajokilpailussa ja sekaviestissä.


title: Kaisa Mäkäräinen

text: Maaliskuussa 2017 Mäkäräinen voitti maastohiihdon SM-kultaa Kontiolahdella hiihdetyssä 5 kilometrin vapaan tyylin kilpailussa. Mäkäräinen voitti toiseksi hiihtäneen Krista Pärmäkosken 6,4 sekunnilla. Viestissä Mäkäräisen seura Kontiolahden Urheilijat sijoittui neljänneksi. Mäkäräinen oli kaikista viestin hiihtäjistä osuusajan 12:31.6 perusteella nopein. Huhtikuussa 2017 Mäkäräinen saavutti maastohiihdon SM-hopeaa Ylitorniolla hiihdetyssä 30 kilometrin vapaan tyylin kilpailussa.


title: Kaisa Mäkäräinen

text: Marraskuussa 2018 Mäkäräinen voitti Kontiolahden FIS-hiihtojen 10 kilometrin vapaanhiihtotavan kilpailun.


title: Lennon & McCartney Songbook

text: Lennon & McCartney Songbook on vuonna 1990 julkaistu kokoelma-albumi, jolla on The Beatlesin tunnetuksi tekemiä kappaleita muiden esittäminä. Seuraavana vuonna ilmestyi "Lennon & McCartney Songbook Volume 2".


title: Lennon & McCartney Songbook

text: Kaikki kappaleet ovat Lennon & McCartneyn.CD-levy VSOP CD 160 (The Connoisseur Collection Ltd., 1990)


title: Ampumahiihto talviolympialaisissa 1960

text: VIII talviolympialaisissa Squaw Valleyssä vuonna 1960 ampumahiihto oli ensimmäistä kertaa olympialaisten ohjelmassa. Ampumahiihdossa järjestettiin yksi kilpailutapahtuma: miesten 20 kilometrin kilpailu.


title: Kalkku

text: Kalkku on Tampereen läntisin kaupunginosa, joka rajoittuu pohjoisessa Myllypuron teollisuusalueeseen, idässä Tesomajärven ja Raholan kaupunginosiin, etelässä Pyhäjärveen ja lännessä Nokian kaupunkiin. Asuinalueena Kalkku on melko vanhaa, ja siellä on paljon rintamamiestaloja. Alue laajentuu Kalkunvuoren suuntaan, jonne on rakennettu uusia kerros- ja rivitaloja sekä omakotitaloja. Kalkku kuului vuoden 1936 loppuun saakka siihenastiseen Pohjois-Pirkkalaan.


title: Kalkku

text: Kalkku on nimetty alueella sijaitsevan Kalkunvuoren mukaan ja ensimmäinen asemakaava alueelle vahvistettiin vuonna 1945. Alueen vanha nimi on ollut Petsanmäki; erään tiedon mukaan tällä nimellä tarkoitettiin erityisesti alueella sijaitsevaa metsämaata. Kaupunginosan alue kuului Ala-Villilän ja Keski-Villilän talojen maihin. 1900-luvun alussa siellä sijaitsivat Maaveräjän ja Ratakiston torpat, jotka oli nimetty Pyhäjärven lahtien mukaan. Alueen halki virtaa Ylöjärven puolelta alkunsa saava Myllypuro, jossa oli kolme myllyä.


title: Kalkku

text: Kaupunginosassa on kauppa, pub, parturi, koulu, päiväkoti sekä Mustavuoren laskettelukeskus. Kalkku tunnetaan myös teollisuusalueena ja siellä sijaitsi Puolustusvoimien Ajoneuvovarikko (entiseltä nimeltään Kuljetusvarikko), joka on nykyisin Millog Oy:n toimipiste. Taajamassa, Mustavuoren luolassa on myös Suomen Punaisen Ristin Kalkun logistiikkakeskus, joka varastoi mm. katastrofiavun tarvikkeita.


title: Kalkku

text: Kalkun läpi menee rautatie, joka on osa Tampere-Pori-rataa. Radalla avattiin vuonna 1896 Pitkäniemen seisake läheisen Pitkäniemen sairaalan tarpeita varten, jolloin valmistui pieni liikennepaikkarakennus. Seisakkeen nimi vaihdettiin Kalkun laiturivaihteeksi (lyhenne Kau) vuoden 1950 alussa. Toisen maailmansodan jälkeen radan pohjoispuolelle syntyi Myllypuron teollisuusalue, jonne rakennettiin sivuraide 1960-luvulla. Kalkku muutettiin miehittämättömäksi seisakevaihteeksi vuonna 1968, henkilöliikenne lopetettiin vuonna 1983 ja liikennepaikka lakkautettiin vanhalta sijaintipaikaltaan vuonna 1984. Nykyinen Kalkku-niminen rautatieliikennepaikka sijaitsee vajaan kilometrin päässä vanhasta paikasta Nokian suuntaan.


title: Kalkku

text: Kalkun Mustanvuoren asuinalueella sijaitsee tiheä juoksuhautojen verkosto, jonka venäläiset kaivoivat ensimmäisen maailmansodan aikana vastaanottamaan saksalaisten hyökkäystä.


title: Kalkku

text: Tampereen Kaupunkiliikenne: linjat 17 sekä 29b (05.10.2018)


title: Kalkku

text: Väinö Paunu Oy lähiliikenne: linja 71KJ


title: Kalkku

text: Kalkun vuonna 1979 aloittaneessa koulussa toimivat peruskoulun vuosiluokat 1.–4. Lukuvuonna 2005–2006 koulun 106:tta oppilasta palvelivat rehtorin ja kahdeksan opettajan lisäksi kuraattori, terveydenhoitaja, hammashoitaja, vahtimestari, koulusihteeri sekä koulunkäyntiavustaja.


title: Kalkku

text: Kieliohjelman mukaan opiskellaan Kalkun koulussa ensimmäisenä vieraana kielenä englantia. Pienen oppilasmäärän vuoksi toisen vieraan kielen ryhmään tarvittavaa 16 oppilaan minimiä ole toistaiseksi saavutettu, mutta Kalkun kiihtyneen täydennysrakentamisen vuoksi alati kasvava väestöpohja on herättänyt toiveita riittävän ryhmäkoon löytymisestä lähitulevaisuudessa.


title: Tollandin piirikunta

text: Tollandin piirikunta sijaitsee Yhdysvaltojen Connecticutin osavaltion koillisosassa. Vuoden 2010 väestönlaskennassa piirikunnan asukasluku oli 152 691. Piirikunnan pinta-ala on yhteensä 1 080 km². Piirikunta on perustettu vuonna 1785.


title: Tollandin piirikunta

text: Tollandin piirikunnan suurimmat asutuskeskukset vuoden 2010 väestönlaskun mukaan ovat:


title: Tiiralokki

text: Tiiralokki ("Larus sabini") on pienehkö arktinen lokki, joka kuuluu rantalintujen lahkoon. Lajin vanha tieteellinen nimi oli "Xema sabini". Tiiralokin kuvaili ja nimesi Edward Sabine 1819.


title: Tiiralokki

text: Linnun pituus on 30–36 cm, siipien kärkiväli 80–87 cm ja paino 155–213 g.


title: Tiiralokki

text: Juhlapukuinen vanha lintu on puvultaan pääosin valkoinen, vain siipien yläpinnalla on harmaata ja pää on tummanharmaa. Uloimmat käsisulat ovat mustat. Tummassa nokassa on vaalea kärki. Talvipuvussa vanhan linnun pää on valkea mutta niskassa on selkeä tumma kuviointi. Nuori lintu on valkoisen ja harmaanruskean kirjava, ja siivellä on tyypillinen musta–valko-harmaa kuviointi. Talvella nuorellakin linnulla on niskassa ja pään takaosassa tummaa kuviointia.


title: Tiiralokki

text: Kaikissa puvuissa hyvä tuntomerkki on tiiramainen haarapyrstö.


title: Tiiralokki

text: Arktinen laji, joka elää Pohjois–Kanadassa, Grönlannissa ja Koillis–Siperiassa. Huippuvuorilla pesii noin 5 paria. Maailman populaatio on kooltaan 330 000–700 000 yksilöä. Harhautuneena tavataan myös muualla Euroopassa. Suomessa tiiralokki on tavattu 10 kertaa. Ensimmäinen havainto on 13. lokakuuta 1929 Porista, ja toistaiseksi tuoreimmat 20. elokuuta 2006 Taipalsaarelta, 22. lokakuuta 2008 Utajärven Ahmakselta sekä 27.8.2013 Vesilahdella.


title: Tiiralokki

text: Alaskan ja Siperian tiiralokit muuttavat viimeistään elokuussa Beringin salmen kautta pitkin Pohjois-Amerikan länsirannikkoa aina Perun ja Chilen rannikoille saakka. Ne lähtevät takaisin pesimäseuduilleen huhtikuusta alkaen. Itäisen Kanadan ja Grönlannin populaatiot muuttavat elokuussa ja syyskuun alussa kaakkoon Iberian niemimaan rannikoille, josta ne jatkavat Afrikan länsirannikkoa pitkin aina Namibiaan ja Etelä-Afrikkaan saakka. Paluu pesimäalueille alkaa huhti–toukokuun vaihteen tienoilla.


title: Tiiralokki

text: Pesii pieninä yhdyskuntina tundralla merenrannikolla sekä jokien ja järvien rannoilla. Taimyrin niemimaan suurin tunnettu yhdyskunta käsittää noin 30 paria. Talvehtimisalueilla tiiralokit viettävät lähes koko aikansa valtamerellä 2–150 km rannikolta.


title: Tiiralokki

text: Pesintä alkaa kesäkuussa tai heinäkuun alussa. Pesä on maassa ja munia on 3, joskus 2. Haudonta kestää noin 23 päivää.


title: Tiiralokki

text: Syö kaikenlaisia pieniä mereneläviä. Ryöstää munia lapintiirojen pesistä.


title: Leda

text: Leda (, myös Λήδη, "Lḗdē") oli kreikkalaisessa mytologiassa Aitolian kuninkaan Thestioksen tytär ja Spartan kuninkaan Tyndareuksen puoliso.


title: Leda

text: Ylijumala Zeus rakastui Ledaan ja vietteli tämän joutseneksi tekeytyen. Paeten häntä takaa ajavaa kotkaa Zeus teeskenteli etsivänsä turvaa Ledan sylistä. Tämä kiintyi joutseneen, ja heidän suhteensa, jonka kerrotaan tapahtuneen samana yönä kuin jona Leda makasi miehensä kanssa, tuloksena oli kaksi munaa, joista kuoriutuivat Helena, Klytaimestra, Kastor ja Polydeukes. On hieman epäselvää, ketkä lapsista olivat kuolevaisen kuninkaan ja ketkä kuolemattoman jumalan jälkeläisiä.


title: Leda

text: Homeroksen Iliaksessa kerrotaan, kuinka Helena katsoo alas Troijan muureilta ja ihmettelee, miksei hän näe veljiään akhaialaisten joukossa. Kertoja huomauttaa, että he molemmat ovat jo kuolleita, mikä viittaisi siihen, että ainakin varhaisimpien perinteiden mukaan molemmat olisivat olleet kuolevaisia. Yleensä kuitenkin Helena ja Polydeukes on luettu kuolemattoman Zeuksen jälkeläisiksi, kun taas Kastor ja Klytaimestra olisivat Tyndareuksen lapsia.


title: Leda

text: Ledalla oli myös muita tyttäriä Tyndareuksen kanssa: Timandra, Foibe ja Filonoia.


title: Leda

text: Toinen versio myytistä kertoo, että Helenan äiti olisikin Nemesis, joka myös olisi tullut raskaaksi joutsenhahmoiselle Zeukselle. Paimen löysi munan ja antoi sen Ledalle, joka huolellisesti säilytti sitä arkussa kunnes se kuoriutui. Munasta syntyneen Helenan Leda adoptoi omaksi tyttärekseen. Myös Zeus juhlisti Helenan syntymää luomalla Joutsenen tähdistön taivaalle.


title: Lennon & McCartney Songbook Volume 2

text: Lennon & McCartney Songbook Volume 2 on vuonna 1991 julkaistu kokoelma-albumi, jolla on The Beatlesin tunnetuksi tekemiä kappaleita muitten esittäminä. Se on jatkoa edellisvuonna julkaistulle "Lennon & McCartney Songbook"ille.


title: Lennon & McCartney Songbook Volume 2

text: Kaikki kappaleet ovat Lennon & McCartneyn.CD-levy VSOP CD 162 (Connoisseur Collection Ltd., 1991)


title: Ampumahiihto talviolympialaisissa 1964

text: IX talviolympialaisissa Innsbruckissa vuonna 1964 ampumahiihto oli toista kertaa olympialaisten ohjelmassa. Ampumahiihdossa järjestettiin yksi kilpailutapahtuma: miesten 20 kilometrin kilpailu.


title: Poppi

text: Poppi (, ) on naispuolinen ankkahahmo Aku Ankka -sarjakuvan maailmassa. Hahmon loi Romano Scarpa. Hahmo on suosittu Italiassa, Brasiliassa ja joissakin muissa maissa, toisissa maissa häntä taas ei juuri tunneta.


title: Abraxas (albumi)

text: Abraxas on Santanan toinen studioalbumi. Se julkaistiin Columbia Recordsilla. Debyyttialbumi "Santanan" seuraajaksi äänitetty "Abraxas" julkaistiin syyskuussa 1970. Se oli nauhoitettu saman vuoden keväällä.


title: Abraxas (albumi)

text: "Rolling Stone" -lehden luettelossa "Abraxas" sijoittui vuonna 2003 kaikkien aikojen 205. parhaaksi albumiksi. VH1:n vastaavalla listalla levy sijoittui 85. parhaaksi. Fred Cateron ja Carlos Santanan tuottama levy yhdisteli muun muassa salsan, bluesin, rock 'n' rollin ja jazzin vaikutteita.


title: Abraxas (albumi)

text: Abraxas-levyn ensimmäinen single oli ”Black Magic Woman”, joka oli cover-versio Peter Greenin (Fleetwood Mac) kappaleesta. ”Oye Como Va” on cover Tito Puenten kappaleesta. Näiden lisäksi hidas instrumentaali, ”Samba Pa Ti”, on Santanan tunnetuimpia kappaleita.


title: Abraxas (albumi)

text: Albumin kansikuvana on käytetty Mati Klarweinin maalausta "Annunciation" vuodelta 1961.


title: Air Arabia

text: Air Arabia on arabiemiirikuntalainen halpalentoyhtiö, jonka kotipaikka on Sharjah. Se lentää lentoja Lähi-idässä ja Afrikassa. Se on Arab Air Carriers Organizationin jäsen.


title: Air Arabia

text: Yhtiön laivastoon kuuluu vain 51 kappalatta Airbus A320 koneita. Yhtiöllä on myös tilauksessa 6 kappaletta uusia Airbus A320neo koneita.


title: Otto Grundström

text: Otto Pekka Grundström (s. 31. lokakuuta 1976 Helsinki) on muusikko ja runoilija. Grundström on Nykyaika-yhtyeen laulaja.


title: Otto Grundström

text: Otto Grundström oli Tehosekoitin-yhtyeen laulaja sekä keulahahmo vuodesta 1992 yhtyeen hajoamiseen asti. Grundström sanoitti useimmat Tehosekoittimen kappaleet ja sävelsi jokusen.


title: Otto Grundström

text: Grundström lauloi kotimaisen elokuvan "Helmiä ja sikoja" (2003) soundtrackille kaksi kappaletta taiteilijanimellä Raffe Leppänen. Hän esiintyi elokuvassa "Laulava sydän: Agents Is Here" (2000). Hän lauloi eri esittäjien kokoelmalevyllä "Kaikki paitsi Mårtenson on turhaa" (2006). Hän vieraili Pää Kii -punkyhtyeen esikoisalbumilla ""Pää kii" (2012) ja Taipuvan Luotisuoran levyllä (2005).


title: Otto Grundström

text: Vuonna 2005 Grundström julkaisi Johnny Knigan kustantaman ja kuvataiteilija Riikka Mäkisen kuvittaman runokokoelman "Tähtiotsa". Teos on omaelämäkerrallinen romanttinen balladikirja, jossa näkyy Grundströmin perehtyneisyys antiikin kirjallisuuteen. Vuonna 2008 ilmestyi Grundströmin kirjoittama Marc Bolanista kertova kirja. Hän on opiskellut Helsingin yliopistossa latinaa, uskontotiedettä ja taidehistoriaa.


title: Otto Grundström

text: Otto Grundström palasi takaisin musiikkiuralle vuonna 2008 perustetun God Given Ass -nimisen punkyhtyeen solistina. Hän on laulanut myös Ihmispesuri-nimisessä yhtyeessä, jonka rumpalina on Hybrid Childrenin laulajana tunnettu Jasse Salonen.


title: Otto Grundström

text: Grundström varttui Lahdessa. Kiinnostus musiikkiin tuli vanhemmilta.


title: Stalós

text:
Stalós () on Kreikan kylä, joka sijaitsee Kreetan saarella ja kuuluu Chanián kuntaan, Chanián alueyksikköön ja Kreetan alueeseen. Se kuului aiemmin Néa Kydonían kuntaan ja vuodesta 2011 lähtien Chanián kunnan Néa Kydonían kunnallisyksikköön. Kylä muodostaa oman kyläyhdyskuntansa (Τοπική Κοινότητα Σταλού, "Topikí Koinótita Staloú"). Kylän väkiluku on 868 (vuonna 2011).
Stalós sijaitsee Kreetan pohjoisrannikolla Välimeren rannalla kahdeksan kilometriä Chanián kaupungista länteen. Varsinainen Stalóksen kylä eli Páno Stalós (Πάνω Σταλός, "Ylempi Stalós") sijaitsee sisämaassa 1,5 kilometrin päässä meren rannasta noin 150 metrin korkeudessa. Stalóksen rantakylä Káto Stalós (Κάτω Σταλός, "Alempi Stalós") sijaitsee meren rannalla. Se on kehittynyt viime vuosina matkailukeskukseksi. Kylässä sijaitsee esimerkiksi paljon ravintoloita, baareja ja hotelleja. Stalóksen lähellä ovat kylät Agía Marína ja Plataniás.


title: Nandu

text: Nandu ("Rhea americana") on lentokyvytön Etelä-Amerikassa elävä nandulintu. Se on Amerikan suurin lintu: aikuinen painaa noin 30 kilogrammaa.


title: Nandu

text: Maanviljelijät pitävät nanduja joskus kiusankappaleina, sillä ne syövät satoa. Siksi niitä välillä tapetaan. Tämä sekä munien ja elinalueen häviäminen on johtanut siihen, että nandujen lukumäärä on vähentynyt huomattavasti. Nandut syövät ristikukkaiskasveja mutta eivät syö esimerkiksi lainkaan ruohoja.


title: Nandu

text: Nandu elää savanneilla, pensaikkoisissa metsissä ja jopa aavikoilla, mutta se pitää enemmän alueista, joissa on edes hiukan pitkää kasvillisuutta. Lisääntymisaikana (elokuusta tammikuuhun Etelä-Amerikassa) se pysyy lähellä vettä.


title: Nandu

text: Koirasnandut ovat erittäin alueellisia lisääntymisaikana, sillä ne hautovat. Pienet poikaset ovat herkkiä myrkyille. Aikuiset nandut ovat kuitenkin immuuneja myrkyille. Poikaset ovat normaalioloissa viiden kuukauden iässä 1,2-metrisiä.


title: Luettelo Grönlannin pääministereistä

text: Tämä on luettelo Grönlannin pääministereistä (). Grönlannilla on ollut pääministeri vuodesta 1979, jolloin Tanska antoi sille itsehallinnollisen aseman. Tätä ennen maata johti Grönlannin kuvernööri.


title: Smallville (5. tuotantokausi)

text: Smallvillen 5. tuotantokausi käynnistyi Yhdysvalloissa 29. syyskuuta 2005. Kausi sisältää 22 jaksoa. Kauden viimeinen jakso esitettiin Yhdysvalloissa 11. toukokuuta 2006.


title: Smallville (5. tuotantokausi)

text: Suomessa ensimmäinen jakso nähtiin 1. lokakuuta 2006 Subtvllä. Kauden esitys Suomessa päättyi 18. maaliskuuta 2007.Siirtyneenä Yksinäisyyden linnakkeeseen, Clark on jälleen yhteydessä biologiseen isäänsä. Jor-El sanoo ettei Clark voi palata Smallvilleen, sen sijaan hänen täytyy jäädä ja valmistautua pelastamaan planeetta. Chloe , joka myös siirtyneenä Clarkin jäiseen yksinäisyyden linnoitukseen, ei kestä jäätävää kylmyyttä ja luhistuu, rukoillen Clarkia pelastamaan hänet voimillaan. Jor-El kieltää Clarkia lähtemästä, mutta lopulta suostuu, kertoen, että ellei Clark palaa ennen auringonlaskua, seuraukset tulevat olemaan kauheat. Sillä välin, Lana on kauhuissaan, kun hän näkee kaksi Kryptonilaista muukalaista ilmestyvät avaruusaluksesta, joka löytyi meteorikuuron jäännöksistä. Muukalaiset tuhoavat kaikki mitä kaupungista on jäljellä etsiessään Kal-Eliä.Jor-El riistää Clarkilta tämän voimat, tekee hänestä ihmisen. Riemuissaan siitä, että hän on vihdoinkin "normaali", Clark tavoittelee suhdetta Lanan kanssa ilman salaisuuksia. Mutta kuitenkin sen jälkeen kun Lana, Jonathan ja Martha joutuvat kolmen roiston panttivangeiksi, Clarkin täytyy keksiä keino pelastaa perheensä ilman hänen supervoimiaan. Tässä jaksossa Clark ja Lana päätyvät yhteenChloe saa varoituksen Gabrielilta, että hän aikoo laukaista ohjuksen ja hävittää koko Smallvillen. Vieläkin ilman supervoimiaan, Clark kohtaa Gabrielin ja päätyy ammutuksi. Sairaalassa Clark menee tajuttomaksi, ja hänen kohtalo jää Jor-Elin käsiin. Sillä välin Lex uskoo, että Lionelilla on avain, jolla pystyy avaamaan avaruusaluksen.


title: Smallville (5. tuotantokausi)

text: Kesäiset rantabileet Kraatterijärvellä saavat dramaattisen käänteen kun Lois lyö päänsä hypätessään järveen. Ennen kuin Clark ehtii pelastaa hänet, mysteerinen uimari, Aquaman, toiselta nimeltään Arthur Curry, saapuu pelastamaan Loista. Aquaman nolaa Clarkin uinnissa, joka saattaa tämän ymmälleen. Professori Fine kertoo Clarkille, että Lex on salaisen aseenvalmistusoperaation takana. A.C. murtautuu Luthorcorpin merikeskukseen yrittäen tuhota yhden Lexin torpedoista, ja joutuu Lexin kaappaamaksi.


title: Smallville (5. tuotantokausi)

text: Lana päättää kirjautua Metropoliksen yliopistoon viime hetkellä ja joutuu liittymään naisylioppilaiden yhdistykseen löytääkseen majoituksen niin lyhyessä ajassa. Kuitenkin yhdistyksen sisaret tarjoavat Lanalle muutakin kuin yöpaikan sen jälkeen kun hänet muutetaan vampyyriksi ja koulutetaan tappamaan Clark. Sillä välin Chloe hakee toimittajan paikkaa Daily Planetista, mutta lehden hirveä päätoimittaja voi olla liikaa hänelle.


title: Smallville (5. tuotantokausi)

text: Clark ja Jonathan ovat jännittyneitä kun Jake Jennings, Jonathanin vanhin ystävä, saapuu Kentin farmille pyytämään heidän tukeaan kampanjaansa uudelleenvalitsemisvaaleissa senaattiin. Kuitenkin sen jälkeen, kun nuori tyttö nimeltä Melissa kuolee, paljastuu, että Melissa oli strippari sekä Jenningsin rakastajatar, mikä tekee Jenningsistä pääepäillyn. Löytääkseen vastauksia Chloe vakuuttelee Loisin lähtemään peiterooliin strippariksi, mutta asiat ottavat vaarallisen käänteen, kun diplomaatin poika kidnappaa Loisin ja uhkaa myydä tämän orjuuteen.


title: Smallville (5. tuotantokausi)

text: Clark altistuu hopealle kryptoniitille, mikä tekee hänestä vainoharhaisen. Hopea kryptoniitti laittaa uskomaan, että Chloe paljastaa hänen salaisuutensa, Jonathan juonii häntä vastaan Lionelin ja Lexin kanssa ja että Lanalla on salainen suhde. Chloe sekä Kentit etsivät raivoisasti parannuskeinoa, mutta Professori Fine on se joka tulee Clarkia pelastamaan - joskin ei ilman taka-ajatusta.


title: Smallville (5. tuotantokausi)

text: Clark kääntyy Professori Finen puoleen kun Martha sairastuu merkilliseen tautiin ja hänellä on tunteja elinaikaa. Professori Fine vakuuttaa Clarkille, että Jor-El on vastuussa Marthan sairaudesta ja ainoa keino pelastaa hänet on tuhota Fortress of Solitude. Kuitenkin, kun Clark ja Professori saapuvat Fortressiin, Professori yrittää vapauttaa Kenraali Zodin ja tappaa Clarkin.


title: Smallville (5. tuotantokausi)

text:
Lexille annetaan kirje, joka sisältää vahingollisia tietoja, jotka voisivat tuhota Jonathanin elämän. Hänen täytyykin nyt päättää, käyttääkö hän tietoja, sillä ne voisivat aiheuttaa harmia myös Clarkille ja Marthalle. Ennen kuin hän päättää mitä tekee, häntä ammutaan ja hän vajoaa koomaan. Lex uneksii, että hänen äitinsä vierailee hänen luonaan ja näyttää, millaista hänen elämänsä voisi olla, jos hän jättäisi isänsä ja LuthorCorpin. Tuossa elämässä Lex on onnellisesti naimisissa raskaana olevan Lanan kanssa. Sillä aikaa oikeassa elämässä Chloe pyytää Clarkia viemään joululahjoja vähävaraisille lapsille voimiaan apuna käyttäen.
Jonathan saa nimettömän uhkauksen, jossa hänet pakotetaan keskeyttämään senaattorikisa omalta osaltaan. Myöhemmin Clark löytää isänsä verisenä ja hakattuna ja päättää määrätietoisesti löytää hänen kimppuunsa käyneen henkilön. Myöhemmin hän saa selville, että Lexin kannattajat tekevät mitä vain, jotta Lex voittaisi vaalit. Loisin elämä on uhattuna, kun hänet kaapataan ja häntä pyydetään salamurhaamaan Jonathan hänen puheensa aikana. Lionel tarjoaa Marthalle rahaa Jonathanin kampanjaa varten. Lana on taas vakuuttunut siitä, että vastaukset, joita hän etsii löytyvät tutkimalla ensimmäistä meteoriittisadetta.


title: Smallville (5. tuotantokausi)

text:
Kaksi poliisia, jotka olivat todistamassa avaruusaluksen laskeutumista maahan meteoriittisateen aikana, ottavat Lexin ja Lanan panttivangeiksiin uhaten tappaa Lexin, jos tämä ei ei kerro avaruusaluksen olinpaikkaa. Kun Lex yrittää paeta kartanon paniikkihuoneesen, häneen osuu Lanalle tarkoitettu luoti. Pelätessään Lexin kuolevan verenhukkaan, Lana pyytää häntä kertomaan poliiseille salaisen olinpaikan, mutta mies myöntää aluksen olleen kadoksissa useita viikkoja. Sillä aikaa Clark saa selville, että Lana on tutkinut avaruusalusta Lexin kanssa ja pelkää tämän saavan pian selville hänen salaisuutensa.
Clark paljastaa salaisuutensa Lanalle, Jonathan ja Lex saavat tietää senaattorinviran vaalien tulokset ja moottoritiellä tapahtuu järkyttävä auto-onnettomuus, joka vie hengen joltain, jota Clark rakastaa. Epätoivoinen Clark pyytää Jor-Elilta apua.
Clark saa selville, että Daily Planetin uusi reportteri – silmälasipäinen ja kömpelö nainen nimeltä Maya – on todellisuudessa naamioitunut kostaja, joka taistelee öisin rikollisuutta vastaan. Clarkin ja Mayan tiet kohtaavat, kun he molemmat etsivät samaa rikollista. Sillä aikaa Clarkin patoutunut ahdinko uhkaa voittamaan hänet.
Nuoren tytön sielu vapautuu, kun Chloe löytää ruumiin Talonin seinien sisältä. Clarkin täytyy seurata sielun jälkiä ja löytää murhaaja, joka on saalistanut tyttöjä Smallvillea viimeisimmät 10 vuotta. Kun Lois yhtäkkiä kidnapataan, Clark koittaa pelastaa hänet.
Sympaattinen tohtori vapauttaa koehenkilön Victorin, joka on puoliksi ihminen ja puoliksi kone. Häntä on pidetty vankina ja tutkittu LuthorCorpissa. Paetessaan Victor törmää Lanan autoon. Kun Lana näkee miehen kävelevän pois ilman naarmuakaan, hän soittaa Clarkin tutkimaan. Clark ystävystyy Victorin kanssa ja lupaa auttaa tätä löytämään hänen tyttöystävänsä, mutta Lex kaappaa Victorin ja vie hänet takaisin LuthorCorpiin.
Lex saa selville, että professori Fine oleskelee Hondurasissa ja päättää tavata tämän. Clark tapaa kauniin viettelijättären, Simonen, joka käyttää taianomaista viehätysvoimaansa saadakseen ihmiset toteuttamaan hänen jokaisen toiveensa. Lumoutunut Clark paljastaa voimansa Simonelle, joka käyttää tilaisuutta hyväkseen ja pakottaa Clarkin tappamaan Lexin.
Yhä erostaan Clarkin kanssa poissa tolaltaan oleva Lana kokeilee vaarallista seerumia, jonka avulla hän pääsee elämän ja kuoleman rajamaille tapaamaan edesmenneitä vanhempiaan. Huolestunut Clark rientää pelastamaan Lanaa, jotta tämä ei enää satuttaisi itseään enempää, mutta joutuukin itse tekemisiin kryptoniittia sisältävän seerumin kanssa. Kun Clark päätyy rajamaille, hän pystyy jälleen puhumaan isälleen, äskettäin kuolleelle Jonathanille. Jonathan varoittaa Clarkia Lionelista, joka tietää tämän salaisuuden. Sillä aikaa Lionelin ja Marthan välit lämpenevät entisestään.
Clark ja Martha ottavat huostaan pienen tytön, Madisonin, kun tämän kasvatusäiti murhataan raa'asti. Kun vielä selviää, että Maddiella on kyky murskata lasia ajatuksen voimalla, hänestä tulee pääepäilty murhaan. Sillä aikaa Chloe yllättää Lexin ja Lanan heidän intiimin hetkensä aikana.


title: Smallville (5. tuotantokausi)

text: Naamioitunut pyöveli ottaa Lionelin panttivangikseen ja johtaa sarjaa monimutkaisia pelejä, jotka Lionelin täytyy voittaa pysyäkseen elossa. Kun Clark kertoo Marthalle, että Lionel tietää hänen salaisuutensa, Martha lähtee tapaamaan miestä, mutta vahingossa hänestäkin tulee pelinappula pyövelin pelissä ja myös hän päätyy taistelemaan elämästään.


title: Smallville (5. tuotantokausi)

text: Ollessaan Metropolisissa Clark pelastaa vieraan Graham-nimisen miehen hengen, joka vannoo tekevänsä hyväntahtoiselle Clarkille vastapalveluksen. Valitettavasti Graham sattuukin olemaan palkkamurhaaja, jolla on kyky muuttua näkymättömäksi ja hän päättää, että Lexin tappaminen on paras lahja, minkä hän voi antaa Clarkille. Sillä aikaa Clark keskustelee Lanan kanssa tämän ja Lexin välisestä suhteesta.Clark on häkeltynyt, kun hän näkee isänsä haamun hautausmaalla, mutta tulee entistä hämmentyneemmäksi, kun Jonathan käskee hänen tappaa Lionelin. Sillä aikaa Lex kehittää rokotetta Finen tappavaan virukseen, mutta Fine tulee väliin ja pistää häntä rokotteella, mikä aiheuttaa Lexissä järkyttävän reaktion.


title: Smallville (5. tuotantokausi)

text: Professori Fine on vapauttanut viruksen, joka voi tappaa miljoonia ihmisiä ja Clarkin täytyy pysäyttää hänet. Sillä aikaa Lex pohtii, mitä tapahtuu, kun hän paljastaa Lanalle uusimman salaisuutensa.


title: Wasilla

text: Wasilla on kaupunki Matanuska-Susitnan piirikunnassa Alaskan osavaltiossa, vähän Anchoragen pohjoispuolella. Kaupunki on nimetty paikallisen intiaanipäällikkö Wasillan mukaan. Nimi saattaa olla peräisin venäläisestä nimestä Vasili, sillä Alaska oli 1700-luvulta lähtien aina vuoteen 1867 asti Venäjän hallussa.


title: Wasilla

text: Wasillan asukasluku oli vuoden 2010 väestönlaskennassa 7 831.


title: Philipp Frank

text: Philipp Frank (20. maaliskuuta 1884 – 21. heinäkuuta 1966) oli itävaltalaissyntyinen filosofi, fyysikko ja matemaatikko. Hän syntyi Wienissä. Frank oli looginen positivisti ja kuului Wienin piiriin. Myöhemmin hän muutti Yhdysvaltoihin. Hän kuoli Cambridgessä, Massachusettsissa.


title: Takajärvi

text: Takajärvi voi tarkoittaa seuraavia maantieteellisiä kohteita:


title: Timo Leisiö

text: Timo Leisiö (s. 1946) on professori ja toimii musiikintutkimuksen laitoksen johtajana Tampereen yliopistossa. Leisiö on väitellyt soitintutkimuksesta väitöskirjalla "Suomen ja Karjalan vanhakantaiset torvi- ja pillisoittimet", joka käsitteli rahvaanomaisia luonnonsoittimia. Sen jälkeen Leisiö on liikkunut hyvin laajasti eri tutkimusaiheiden parissa ja käsitellyt erilaisia musiikkiantropologian kysymyksiä.


title: Victor Kraft

text: Victor Kraft (4. heinäkuuta 1880, Wien – 3. tammikuuta 1975) oli itävaltalainen filosofi ja tietoteoreetikko. Hän kuului Wienin piiriin. Kraftin oppilaisiin kuuluvat Paul Feyerabend, Ernst Topitsch ja Ingeborg Bachmann.


title: Keskushyökkääjä (amerikkalainen jalkapallo)

text: Keskushyökkääjä (, lyh: "RB, HB, TB, WB, FB") on hyökkäyksen pelipaikka amerikkalaisessa jalkapallossa.


text: Keskushyökkääjä(t) asettuvat aloitusryhmityksessä hyökkäyksen takakentälle, noin 5 jaardia pelinrakentajan taakse. Hyökkäyksen muodostelmasta riippuen keskushyökkääjiä on yhtäaikaisesti kentällä 1-3. Keskushyökkääjän päätehtävät ovat kantaa palloa juoksupeleissä, toimia syötön vastaanottajana heittopeleissä tai avustaa heittopeleissä hyökkäyksen linjaa blokkaamaan puolustajia.


text: Keskushyökkääjän tehtävät ottelun aikana vaihtelevat yleisen pelitaktiikan, käytetyn hyökkäysmuodostelman ja valitun pelikuvion mukaan. Hyvältä keskushyökkääjältä edellytetään varmaa pallonkäsittelytaitoa, hyvää blokkien ja pelin lukukykyä, nopeutta, ketteryyttä sekä kestävyyttä. Kaikista kentällä olevista pelaajista keskushyökkääjiä taklataan keskimäärin eniten amerikkalaisen jalkapallon ottelun aikana.


text: Nimitykset "halfback" ja "tailback" ovat synonyymejä, koska amerikkalaisessa jalkapallossa käytetty englanninkielinen terminologia ei ole vakiintunutta. Esimerkiksi eri valmentajat käyttävät mielensä mukaan jompaakumpaa nimitystä keskushyökkääjästä. Kahden keskushyökkääjän pelisysteemiä käyttävät joukkueet nimittävät palloa enemmän kantavaa keskushyökkääjää joko halfbackiksi tai tailbackiksi ja blokkaavaa keskushyökkääjää "fullbackiksi". Termi "running back" vastaa suomenkielistä yleisnimitystä "keskushyökkääjä".


text: Keskushyökkääjistä halfback ja tailback kantavat hyökkäyspeleissä eniten palloa ja hyvää keskushyökkääjää pidetäänkin yhtenä menestyksen edellytyksistä. HB:n ja TB:n päätehtävänä on pallon kantaminen juoksupeleissä, ja heitä käytetään myös pallon kiinniottajina lyhyissä heittokuvioissa. Joskus he myös asettuvat aloitusmuodostelmassa laitahyökkääjän paikoille. Halfbackiä ja tailbackiä voidaan käyttää myös blokkaajina joko avustamassa hyökkäyksen linjaa heittopeleissä tai yhtenä juoksublokkaajana juoksupeleissä. Joissain harvemmin käytetyissä kikkapeleissä keskushyökkääjä voi toimia myös pallon heittäjänä pelinrakentajan sijaan.


text: Samoin kuin laitahyökkääjä tarvitsee pelinrakentajaa heittämään palloa, keskushyökkääjä tarvitsee hyökkäyksen linjan blokkausta edetäkseen kentällä. Usein keskushyökkääjälle tulee enemmän juoksuyrityksiä kuin laitahyökkääjälle kiinniottoja. Suurin vastuu juoksupeleissä lankeaa kuitenkin hyökkäyksen linjalle, jonka on blokkaamalla tehtävä aukkoja puolustukseen, joista pallonkantaja pääsee juoksemaan.


text: Keskushyökkääjistä tavallisesti kookkaampi, aloitusmuodostelmassa usein halfbackin eteen asettuva fullback on pääasiassa blokkaaja, jonka tehtävä on estää puolustajia taklaamasta toista, palloa kantavaa keskushyökkääjää. Heittopeleissä fullbackiä voidaan käyttää pallon vastaanottajana lähettämällä hänet juoksemaan heittokuvioita hyökkäyksen takakentältä. Useimmiten fullbackin roolina on heittopeleissä kuitenkin hyökkäyksen linjan tapaan estää puolustuksen linjamiehiä ja linjan läpi ryntääviä tukimiehiä säkittämästä pelinrakentajaa.


text: Keskushyökkääjien määrän kentällä ratkaisee joukkueen yleinen pelisysteemi ja valittu hyökkäyksen peli. Hyökkäyksessään juoksupelejä painottava joukkue käyttää kahden tai jopa kolmen keskushyökkääjän järjestelmää. Enemmän heittopelejä käyttävä joukkue pelaa yleensä yhdellä tai kahdella. Keskushyökkääjien määrää voidaan myös vaihdella ottelun kuluessa, mikäli esimerkiksi halutaan enemmän blokkaavia pelaajia juoksupeleihin. Kahden keskushyökkääjän järjestelmä on kuitenkin varsin yleisesti käytetty perussysteemi, joka tuo blokkausvoimaa juoksupeleissä, mutta myös potentiaalisia heiton vastaanottajia. Esimerkiksi joissakin hyökkäyksen heittopeleissä toinen keskushyökkääjistä voidaan lähettää heittokuvioon toisen jäädessä hyökkäyksen linjan taakse auttamaan blokkaamisessa ja suojelemaan pelinrakentajaa päälle ryntääviltä puolustajilta.


text: Pelinrakentajan ja hyökkäyksen linjan viedessä kentällä kuusi pelipaikkaa loput viisi jaetaan keskus- ja laitahyökkääjien kesken. Näin pelaajien jakautumisesta eri paikoille voikin puolustus saada pientä vihjettä siitä, minkälaisia pelejä hyökkäys mahdollisesti käyttää. Tässä tosin piilee hämäyksen vaara: esimerkiksi kolmen keskushyökkääjän asettuessa aloitukseen puolustus saattaa tulkita tämän mahdolliseksi tulevaksi juoksupeliksi, ja alkaa "ylipuolustaa" juoksua. Näin onnistuneen juoksuhämäyksen kautta saatetaan joku laitahyökkääjistä saada vapaaksi heitolle.


title: Kyū

text: Kyū ( ’taso’) on japanilainen käsite, joka kuvaa taitolajin harjoittajan oppilasarvoa. Kyū-arvoa käytetään oppilasasteen osoittajana japanilaisissa budōlajeissa, mutta myös muissa japanilaisissa taitolajeissa. Tällaisia ovat esimerkiksi japanilaiset lautapelit kuten renju, shōgi ja go, kukkien asettelu ("ikebana") ja teetaide ("chadō"). Kyū-arvon noustessa sen järjestysluku laskee numeraalisesti.


title: Kyū

text: Kyū-arvo kasvaa järjestysluvun pienentyessä. Esimerkiksi ensimmäinen kyū eli "ikkyū" on arvona korkeampi kuin viides kyū eli "gokyū". Aloitustaso vaihtelee lajista riippuen: esimerkiksi go-pelissä vasta-alkajan katsotaan olevan tasoa 30-kyū.


title: Thestios

text: Thestios () oli kreikkalaisessa mytologiassa oli Areen ja Demoniken tai Androniken poika, joskin toisten lähteiden mukaan hän oli Agenorin poika ja Pleuronin, Aitolian kuninkaan pojanpoika.


title: Thestios

text: Hän on Ifikloksen, Euippoksen, Pleksippoksen, Eurypyloksen, Ledan, Althaian ja Hypermnestran isä.


title: Risto Kunelius

text: Risto Kalevi Kunelius (s. 15. elokuuta 1964, Turku) on tiedotusopin professori Tampereen yliopistossa, jossa johtaa journalistiikan linjaa. Aiemmin hän on opettanut myös Turun yliopistossa ja ollut Suomen Akatemian tutkijatohtorina.


title: Takajärvi (Ranua)

text: Takajärvi on järvi Ranuan kirkonkylällä Ranuanjärven eteläpuolella. Järvi on matala ja rehevä suoperäinen vesiallas. Se on yhteydessä Ranuanjärveen kapean Ranuansalmen kautta. Takajärvi laskee Ranuanjoen kautta Siuruanjokeen. Järvi on kokonaisuudessaan suopohjaisen maaston ympäröimä. Sen pohjoisinta osaa, noin hehtaarin kokoaista Säynäjälahtea, erottaa muusta järvestä tiepenger, jonka päällä kulkee seututie 941.


title: Takajärvi (Ranua)

text: Järven suurimmat ongelmat ovat sen mataluus ja rehevä vesikasvusto. Järvessä ei ole ainoatakaan varsinaista saarta, mutta siellä on runsaasti muun muassa ruokojen muodostamia saarekkeita, jotka toimivat lintujen pesimäpaikkoina. Järven mataluuden vuoksi sen käyttö virkistyskalastuksessa ei ole runsasta. Järven rannalla ei myöskään ole uimarantoja.


title: Preerianaurulokki

text: Preerianaurulokki ("Larus pipixcan") on mustapäinen lokki, joka kuuluu rantalintujen lahkoon. Lajin nimesi Johann Georg Wagler 1831.


title: Preerianaurulokki

text: Linnun pituus on 32–36 cm ja paino 250–300 g. Juhlapukuisen vanhan linnun pää on musta, silmän ympärillä on valkoinen rengas ja nokka on tummanpunainen. Siivet ovat päältä harmaat ja uloimmissa käsisulissa on mustavalkeat kärjet. Vatsapuoli on usein vaaleanpunainen. Nuoren linnun siivet ovat päältä tummat, pyrstö on tumma ja pään sivuilla tummat lautumat.


title: Preerianaurulokki

text: Preerianaurulokki pesii Kanadassa ja Yhdysvaltain pohjoisosien sisämaassa järvillä ja soilla. Maailman populaation koko on 470 000–1,5 miljoonaa yksilöä. Pesimäajan ulkopuolella se oleskelee valtamerillä ja talvehtii Etelä-Amerikan rannikon edustalla Chilestä Ecuadoriin. Tavataan satunnaisesti Euroopassa. Suomessa laji on tavattu kahdesti: 31.5.1997 ja 14.11.1999 Oulussa.


title: Preerianaurulokki

text: Pesii yhdyskunnittain järvillä ja soilla. Oklahoman Salt Plainsin suojelualueella pesi 3 miljoonaa yksilöä vuonna 1950, mutta vain 60 000 yksilöä vuonna 2003. Yhdyskunta on herkkä häiriöille pesinnän alkuvaiheessa.


title: Preerianaurulokki

text: Sukukypsä 2-vuotiaana. Yksiavioinen. Pesä on maassa tai kelluvalla ruokolautalla, ja siinä on 2–4 munaa, joita haudotaan 23–26 päivää.


title: Preerianaurulokki

text: Syö kaikenlaisia vedessä eläviä pikkueläimiä.


title: Patagoniannandu

text: Patagoniannandu ("Rhea pennata") on Etelä-Amerikassa elävä lentokyvytön nandulintu. Se on kahdesta nandulajista pienempi, 90–100 cm pitkä, ja sillä on suuremmat siivet kuin muilla strutsilinnuilla. Patagoniannandu pystyy juoksemaan 60 km/h, ja sillä vauhdilla se pääsee pakoon useimpia saalistajia. Varpaiden kynnet ovat terävät ja toimivat aseina saalistajia vastaan.


title: Patagoniannandu

text: Koirasnandut ovat hautoessaan erittäin vaarallisia. Naaras munii munat pesän ulkopuolelle eikä pesään, toisin kuin useimmat linnut. Koiras siirtää useimmat munat pesään, mutta jättää muutaman munan pesän ulkopuolelle, missä ne houkuttelevat kärpäsiä. Koiras ja myöhemmin poikaset syövät näitä kärpäsiä.


title: Patagoniannandu

text: Lisääntymisajan ulkopuolella patagoniannandu on rauhallinen. Ne elävät 5–30 nandun laumassa riippumatta sukupuolesta tai iästä.


title: Patagoniannandu

text: Patagoniannandu sijoitettuun välillä omaan sukuunsa "Pterocnemia", mutta geneettisten tutkimukset tukevat lähempää sukulaisuutta nandun kanssa.


title: Karl Menger

text: Karl Menger (13. tammikuuta 1902, Wien – 5. lokakuuta 1985, Highland Park) oli itävaltalaissyntyinen laaja-alainen matemaatikko ja Wienin piirin jäsen. Myöhemmin hän muutti Yhdysvaltoihin. Hän työskenteli mm. algebran, käyräteorian ja geometrian parissa ja vaikutti myös peliteoriaan ja yhteiskuntatieteisiin.


title: Karl Menger

text: Karl Mengerin isä oli tunnettu taloustieteilijä Carl Menger.


title: Selena

text: Selena (oik. Selena Quintanilla-Pérez; 16. huhtikuuta 1971 Lake Jackson, Texas – 31. maaliskuuta 1995 Corpus Christi, Texas) oli amerikanmeksikolainen laulaja, jonka musiikkityyli oli pop-tyylinen tejano. Hän syntyi Jehovan todistaja -perheeseen Teksasissa. "Billboard" -lehti nimesi Selenan 90-luvun parhaiten myyneeksi latinoartistiksi. Hän oli myös aikansa seksi-ikoni sekä Coca-Colan mainoskasvo Teksasissa. Lisäksi hän teki cameoroolin elokuvassa "Don Juan DeMarco" sekä meksikolaisessa telenovelassa. Selena oli äänialaltaan sopraano.


title: Selena

text: Selenan ensimmäinen single ilmestyi hänen ollessaan 12-vuotias. Hän sai vuoden parhaan naislaulajan Tejano Music Awardin vuonna 1987. Pian hän solmi levytyssopimuksen EMI:n kanssa. Hän voitti levyllään "Selena Live!" Grammyn. Vuonna 1994 albumilta "Amor Prohibido" julkaistiin singlenä neljä listaykköshittiä, ja levyä on nyt myyty Yhdysvalloissa viisinkertaisen platinan verran.


title: Selena

text: Selena kuoli henkirikoksen uhrina teksasilaisessa motellissa 23-vuotiaana. Häntä ampui selkään hänen oman ihailijakerhonsa puheenjohtaja, sairaanhoitaja Yolanda Saldívar. Kuolinsyy oli verenhukka. Saldívar tuomittiin elinkautiseen vankeuteen, ja hän voi hakea ehdonalaiseen aikaisintaan vuonna 2025.


title: Howard Jacobs

text: Howard Trevor ”Howy” Jacobs (s. 1955 Lontoo) on molekyylibiologian professori Tampereen yliopiston lääketieteen ja biotieteiden tiedekunnassa, ja toimi 1.3.2015 - 31.12.2017 Helsingin yliopiston Viikin kampuksella toimivan Biotekniikan instituutin johtajana. Mitokondriotutkijana profiloitunut Jacobs toimi Suomen Akatemian akatemiaprofessorina vuosina 2006-2016 ja on johtanut vuodesta 2002 alkaen kansallista tutkimuksen huippuyksikköä FinMITiä, johon kuuluu neljä tutkimusryhmää Helsingin ja Tampereen yliopistoista. Yksikkö tutkii erilaisia tautimekanismeja käyttämällä viljeltyjä soluja ja malliorganismeja, kuten banaanikärpäsiä, jotka kantavat mitokondrioihin liittyviä geenivirheitä.


title: Howard Jacobs

text: Professori Jacobs on ollut Suomalaisen Tiedeakatemian jäsen vuodesta 2002. Hänen tutkimusryhmänsä sai arvostetun, EU:n myöntämän Descartes-palkinnon vuonna 2004. Professoriliitto valitsi hänet vuoden professoriksi vuonna 2009.


title: Howard Jacobs

text: Jacobs on tullut tunnetuksi myös muun muassa punk-henkisestä ulkoasustaan.


title: Il trittico

text: Il trittico eli triptyykki on Giacomo Puccinin säveltämä kolmen pienoisoopperan kokonaisuus. Triptyykkin kuuluvat Il tabarro, (Viitta), Suor Angelica (Sisar Angelica) sekä Gianni Schicchi.


title: Il trittico

text: Yhden illan aikana esitettävien kolmen pienoisoopperan ajatus oli Puccinille tuttu ajatus. Hänen ensimmäinen oopperansa Le villi esitettiin ensi-illassaan 1884 yhtenä kolmesta muusta oopperasta. Vuoden 1904 jälkeen ajatus alkoi voimakkaammin elää vaikka Giulio Ricordi (Puccinin kustantaja) vastustikin ajatusta.


title: Il trittico

text: Oopperat käsittelevät kolmea eri kuolemaa (intohimomurha, itsemurha ja luonnollinen kuolema) ja kolmea eri rakkautta (kielletty rakkaus, äidinrakkaus ja nuori rakkaus). Il trittico on nähty myös Puccinin tulkintana Danten "Jumalaisesta näytelmästä": Kiirastuli, Paratiisi ja Helvetti.


title: Il trittico

text: La fanciulla del Westin jälkeen Puccini etsi uusia aiheita. Vuonna 1912 Pariisissa Puccini näki Didier Goldin näytelmän "Le Houppelande". Siitä löytyi aihe Il Tabarrolle. Puccini ei päässyt heti aloittamaan ja aihe jäi lepäämään kun Puccini sävelsi La rondinen. Kun Il tabarron kanssa sopivia librettoja ei tuntunut löytyvän Puccini ajatteli jopa esityttää Il tabarron ja Le Villin yhdessä, mutta luopui ajatuksesta. Libreton Il tabarroon teki Giuseppe Adami.


title: Il trittico

text: Tammikuussa 1917 näytelmäkirjailija Giovacchino Forzano näytti yksinäytöksisen luostariin sijoitetun oopperan sketsejä. Puccini ihastui aiheeseen. Myöhemmin saman vuoden kesäkuussa Forzano esitteli aiheen Gianni Schicchistä. Gianni Schicchi mainitaan Danten "Jumalaisen Näytelmän" Helvetti osan 30. laulussa. Puccini hyväksyi Gianni Schicchin kolmannen oopperansa aiheeksi. Kaikki osat olivat valmiina kesäkuun 1918 loppuun mennessä.


title: Il trittico

text: Il Tritticon kantaesitys pidettiin Metropolitan-oopperassa New Yorkissa 14.joulukuuta 1918. Italian ensi-ilta pidettiin Teatro Costanzissa Roomassa 11.tammikuuta 1919. Sodan jälkeisten matkustusrajoitusten takia Puccini ei itse päässyt New Yorkiin mutta Rooman ensi-iltaa Puccini kunnioitti läsnäolollaan.


title: Il trittico

text: New Yorkin arvosteluissa Gianni Schicchi sai suurimman huomion, muutamat olivat kiintyneitä Il tabarroon. Suurin yhtenäisyys oli Suor Angelican eroavaisuus muista. Metropolitan-ooppera piti Triptyykin ohjelmistossa kaksi kautta. Rooman ensi-illassa taas Gianni Schicchi oli ylistetyin, Suor Angelica sai positiivista huomiota ja Il Tabarroa pidettiin heikoimpana.


title: Il trittico

text: Puccini toivoi, että hänen teoksensa esitetään aina yhtenä kokonaisuutena. Vain silloin teosten eri teemat saavat syvyyttä parhaiten. Aika nopeasti kantaesityksen jälkeen Il tritticon osia kuitenkin alettiin soittaa erikseen ja yhdistellä eri tavoin.


title: Il trittico

text: Il tritticon osia on esitetty Suomessa erillisinä ja yhdistettynä muihin yksinäytöksisiin oopperoihin. Ensimmäisen kerran kokonaisena Il trittico esitettiin Suomessa 1998. Suomen Kansallisoopperassa triptyykki esitettiin kokonaisuudessaan ensimmäisen kerran vasta 2011.


title: Markku Mäki

text: Markku Juhani Mäki (s. 17. maaliskuuta 1947 Kotka) on suomalainen lastentautien erikoislääkäri ja Tampereen yliopiston lastentautiopin emeritusprofessori. Hänet on tuottelias tutkija, joka tunnetaan eräänä maailman johtavista keliakiatutkijoista. Väestöseulontatutkimusten mukaan keliakiaa esiintyy Suomessa 1,5 prosentilla lapsista ja jopa 2,7 prosentilla vanhuksista. Taudin esiintyvyys lisääntyy iän myötä. Enemmistö (vuonna 2010 noin 3/4) keliaakikoista on diagnostisoimatta eli ei tiedä sairaudestaan eikä saa hoitoa siihen, sillä suurin osa tapauksista piileviä ja oireet ovat usein lieviä ja epätyypillisiä.


title: Markku Mäki

text: Mäki kirjoitti ylioppilaaksi Turun ruotsinkielisestä klassillisesta lyseosta (1966). Hän opiskeli Turun yliopistossa, josta valmistui lääkäriksi 1973 sekä edelleen lääketieteen ja kirurgian tohtoriksi 1982. Hänen englanninkielisen artikkeliväitöskirjansa (1982) käsitteli lasten ripulia syineen. Työ oli otsikoitu "Acute diarrhoea in children". Mäki sai lastentautien erikoislääkärin pätevyyden 1979.


title: Markku Mäki

text:
Mäki työskenteli Ahvenanmaan keskussairaalan lastentautiosaston virkaatekevänä ylilääkinä 1973–1974 ja terveyskeskuslääkärinä Godbyssä 1974–1975. Tämän jälkeen hän oli Tampereen keskussairaalan lastentautiosaston
apulaislääkäri (1975–1979), Tampereen yliopiston lastentautiopin apulaisopettaja 1980–1984, ja dosentti vuodesta 1984–. Mäki toimi Tampereen yliopistollisen sairaalan (TaYKS/TaYS) lastentautien klinikan apulaisylilääkärin sijaisena 1985–1992 ja apulaisylilääkärinä vuodesta 1993– ja sittemmin ylilääkärinä. Hän oli Suomen akatemian vanhempi tutkija vuosina 1992–1995. Tampereen yliopiston lastentautiopin osa-aikaisena professorina Mäki toimi 2000–2001, ja professorina vuodesta 2001 lähtien eläkkeelle jäämiseensä (2015) saakka. Lisäksi hän on johtanut keliakiatutkimuslaboratoriota.


title: Markku Mäki

text: Mäki on toiminut työnsä ohella muun muassa Suomen Keliakialiiton puheenjohtajana Suomen lastenlääkäriyhdistyksen hallituksen jäsenenä ja varapuheenjohtajana sekä Euroopan lastengastroenterologiyhdistyksen (ESPGHAN) hallituksen jäsenenä ja yhdistyksen pääsihteerinä.


title: Markku Mäki

text: Hänelle on myönnetty useita kotimaisia ja kansainvälisiä tunnustuksia. Mäki on ollut vuodesta 2005 Suomalaisen tiedeakatemian jäsen. Hän sai vuonna 2000 Maud Kuistilan palkinnon, ja 2006 Keliakialiitolta keliakiatutkimuksen tunnustuspalkinnon. Mäen tutkimusten pohjalta on saatu aikaan keliakian seulontakoe, josta suomalainen biotekniikka-alan yritys kehitti pikatestin. Vuonna 2009 Mäelle myönnettiin Wm. K Warren Jr. Prize -palkinto huomattavasta panoksesta keliakian tutkimuksessa. Palkinnon arvo on 25 000 dollaria, ja sen jakaa vuosittain Kalifornian yliopistossa toimiva Wm. K. Warren Medical Research Center for Celiac Disease. Suomalainen Markku-liitto valitsi Mäen Vuoden Markuksi 25.4.2010. Vuonna 2015 Tampereen yliopisto perusti professori Mäen kunniaksi kansainvälisen keliakiapalkinnon (Maki Celiac Disease Tampere Prize), joka jaetaan kahden vuoden välein pidettävän keliakiasymposiumin yhteydessä. Mäelle myönnettiin vuonna 2018 ESPGAHN Distinguished Service Award (European Society for Paediatric Gastroenterology, Hepatology and Nutrition) ja vuoden 2019 Pohjolan ja Suomi-yhtiön lääketieteen palkinto.


title: Markku Mäki

text: Professori Mäki on tuottelias tutkija, joka on yhteistyökumppaniensa kanssa julkaissut yli 400 vertaisarvioitua tieteellistä artikkelia. Julkaisuista 300 liittyy keliakiaan. Artikkeleista useat on julkaistu lääketieteen arvostetuimpiin lukeutuvissa tiedejulkaisuissa (kuten The Lancet, New England Journal of Medicine, BMJ, Nature Genetics, ja Plos One). Hän on tutkinut erityisesti keliakian diagnostiikkaa, esiintymistä, syitä ja perimää. Mäki on kehittänyt muun muassa keliakian seulontakokeita ja taudin pikatestin. Lisäksi Mäen tutkimusryhmä on standardoinut keliakian seulontakokeet eurooppalaisen terveydenhuollon käyttöön.


title: Pikkukasuaari

text: Pikkukasuaari ("Casuarius bennetti") on pienin kasuaari. Se on suuri yli 110 cm korkea lentokyvytön lintu, jolla on kova ja jäykkä, musta höyhenpeite, matala kolmionmuotoinen kypärä, vaaleanpunaiset posket ja punaiset läiskät sinisessä kaulassa. Jalat ovat suuret ja voimakkaat, ja niissä on sisävarpaassa on tikarinmuotoinen kynsi. Molemmat sukupuolet ovat samannäköisiä. Naarailla on pitempi kypärä, värikkäämpi ihon väri ja ne ovat suurempia kuin koiraat.


title: Pikkukasuaari

text: Pikkukasuaari elää metsäisillä vuorilla Uudessa-Guineassa, Uudessa-Britanniassa ja Yapen-saarella. Se syö pääasiassa hedelmiä ja pieniä eläimiä. Pikkukasuaari on yksinäinen eläin, se elää ainoastaan pareina paritellessaan.


title: Pikkukasuaari

text: Tieteellinen nimi tulee australialaisen tutkijan, George Bennettin mukaan. Hän oli ensimmäinen tutkija, joka tutki pikkukasuaareja, kun ensimmäiset tuotiin laivalla Australiaan.


title: Time of Despair

text: Time of Despair on Entwinen kolmas studioalbumi, joka julkaistiin 20. huhtikuuta 2002. Albumi nauhoitettiin ja miksattiin Astia A-Studiossa tammi-helmikuussa 2002. Levyn julkaisi Spikefarm Records.


title: Time of Despair

text: Albumi nousi Suomen virallisen listan sijalle 24.


title: Time of Despair

text: Kaikki kappaleet säveltänyt ja sanoittanut Entwine, ellei toisin mainittu.


title: Anniskelupassi

text: Anniskelupassi on todistus siitä, että henkilöllä on riittävä tuntemus alkoholilainsäädännöstä, jotta hän voisi toimia C-luvalla toimivien anniskelupaikkojen vastaavana hoitajana. Alkoholilain mukaan C-luvalla toimiva anniskelupaikka tarkoittaa anniskelupaikkaa, jossa anniskellaan ainoastaan käymisteitse valmistettuja enintään 4,7 tilavuusprosenttia etyylialkoholia sisältäviä alkoholijuomia.


title: Anniskelupassi

text: Anniskelupassin voi suorittaa lukuisissa ravitsemisalan oppilaitoksissa ja aikuiskoulutuskeskuksissa.


title: Jagged Alliance

text: Jagged Alliance on vuoropohjainen taktiikkapelisarja, jonka ensimmäinen osa julkaistiin DOS:ille. Pelisarjan ensimmäisen osan on kehittänyt Madlab Software.


title: Jagged Alliance

text: Pelissä ohjataan pelaajan valitsemia palkkasotureita. Jokaisella pelihahmolla on oma persoonallisuutensa ja erikoistaitonsa, esimerkiksi jotkin palkkasoturit ovat erikoistuneet opettamiseen. Pelissä voi myös luoda oman palkkasoturin.Peli sijoittuu Metaviran saarelle, jossa on suoritettu aikoinaan ydinkokeita. Kokeiden seurauksena saaren puut erittävät lääketieteellisesti erittäin arvokasta mahlaa, mutta puut eivät kykene lisääntymään. Saarella toimii kaksi tutkimusryhmää, Brendan ja hänen isänsä johtama ryhmä sekä pahan Santiagon ryhmä. Santiagolla on aluksi kaikki paitsi yksi sektori hallusaan. Pelaajan tehtävä on vapauttaa koko saari ja kukistaa Santiago.


title: Jagged Alliance

text: Peli sijoittuu kuvitteelliseen Arulcon valtioon, jossa Kuningatar Deidranna on kaapannut vallan. Pelaaja palkataan vapauttamaan Arulco, joka on jaettu 256 sektoriin (16*16). Pelaaja voi palkata palkkasotureita, ostaa aseita ja varusteita sekä saada tehtäviä tietokoneen välityksellä. Lisäksi pelaajan voi valloittaa kyliä, kaivoksia, lentokenttiä ja tukikohtia sekä kouluttaa siviileistä sotilaita, jotka eivät kuitenkaan seuraa mukana. Peli paransi ensimmäisen pelin ongelmia ja palkkasoturien toimintamahdollisuuksia laajennettiin. Pelaaja kykeni myös keskustelemaan muiden hahmojen kanssa.


title: Stesikhoros

text: Stesikhoros () oli kreikkalainen lyyrinen runoilija, joka syntyi noin vuonna 632 eaa. Himerassa, Sisiliassa, ja kuoli vuosien 560–552 eaa. välillä. Hellenistisen Aleksandrian oppineet kanonisoivat hänet yhdeksän arvostetun lyyrisen runoilijan joukkoon, joiden työt kelpuutettiin kriittisen tutkiskelun alle. Nykypäivään tultaessa suurin osa hänen töistään on kuitenkin hävinnyt, ja ne tunnetaan lähinnä osittain muiden tekemien lainausten ja kuvausten perusteella.


title: Stesikhoros

text: Stesikhoros oli kuuluisa palinodistaan ja siihen liittyvästä legendasta, jonka mukaan hänen kirjoitettuaan runon Helenasta ja perinteisen kertomuksen Troijan sodasta hän välittömästi sokeutui. Tämän jälkeen Stesikhoros laati palinodin kumotakseen juuri esittämänsä väitteet Helenasta, jolloin myös hänen näkönsä palautui takaisin ennalleen; myöhemmin hän tukikin ajatusta siitä, että ainoastaan Zeuksen valmistuttama illuusio Helenasta matkusti Troijaan saakka tämän itsensä jäädessä Egyptiin koko sodan ajaksi. Palinodi on säilynyt jälkipolville lainattuna Platonin dialogissa "Faidros".


title: Thursday (yhtye)

text: Thursday on newjerseyläinen post-hardcore-yhtye. Sen perustajajäsenet ovat laulaja Geoff Rickly, basisti Tim Payne ja rumpali Tucker Rule. Myöhemmin mukaan tulivat kitaristi Tom Keeley ja kosketinsoittaja Andrew Everding.


title: DiEversity

text: DiEversity on Entwinen neljäs studioalbumi, joka julkaistiin 29. maaliskuuta 2004. Albumi nauhoitettiin Astia A-Studiossa ja Studio Vatsahaavassa loka-joulukuussa 2003. Levyn julkaisi Spikefarm Records. Levyn miksasi Mikko Karmila Finnvox-studiolla.


title: DiEversity

text: Albumi nousi Suomen virallisen listan sijalle 11.


title: DiEversity

text: Kaikki kappaleet säveltänyt ja sanoittanut Entwine.


title: Majakkalaiva Helsingkallan

text:
Majakkalaiva Helsingkallan oli Perämeren eteläosassa olevan samannimisen matalikon pohjoispuolelle sijoitettu majakkalaiva.
Alus rakennettiin Helsingissä Hietalahden telakalla vuonna 1885; mitoiltaan se oli keskikokoinen eli 25,8 x 6,5 x 2 metriä. Aluksessa ei ollut aluksi koneistoa vaan purjeet; valolaite oli keulamastossa oleva normaali kolmelyhtyinen, joka näytti valkoista kiinteätä ympärinäkyvää valoa.


title: Majakkalaiva Helsingkallan

text: Aluksia rakennettiin samaan aikaan kaksi aivan samanlaista; toinen oli Merenkurkkuun sijoitettavaksi määrätty uusi majakkalaiva Snipan.


title: Majakkalaiva Helsingkallan

text: Vuonna 1920 kumpaankin alukseen asennettiin Helsingissä potkuri ja sitä käyttämään 60 hevosvoiman "Bolinder" -kuulamoottori; valonheitintä syöttävää generaattoria ja paineilmasumusireeniä käyttämään asennettiin pienempi petrolikone. Samalla molempiin vaihdettiin uusi tukevampi keulamasto, jonka huippuun asennetulle lavalle tuli uusi asetyleenivalo; samalla valotunnus vaihtui yhdeksi räpäykseksi ja yhdeksi vilkuksi 20 sekunnin välein.


title: Majakkalaiva Helsingkallan

text: Alus poistettiin Helsingkallanin matalikolta vuonna 1933, koska sen tilalle asennettiin valopoiju. Alus muutettiin nyt "Varamajakka I" -nimiseksi varalaivaksi; se toimi I merenmittausretkikunnan asuntolaivana sotavuosien aikana, koska majakkalaivoja ei voitu asettaa ulos sukellusvenevaaran vuoksi. Alus maalattiin sotavuosien ajaksi naamiomaalauksin kuten kaikki muutkin ja talvisin valkoiseksi kalkkivärillä. Majakkavarustus oli koko ajan paikallaan.


title: Majakkalaiva Helsingkallan

text: Vuonna 1945 tuhoutui Merenkurkussa asemapaikkaansa pitänyt majakkalaiva Snipan voimakkaan lumimyrskyn telakkamatkalla aiheuttamassa haaksirikossa; "Varamajakka I" sai sen entisen nimen ja asemapaikan. Siellä alus palvelikin aina vuoteen 1960 asti, jolloin se poistettiin tarpeettomana, kun uusi Utgrynnanin majakka valmistui.


title: Majakkalaiva Helsingkallan

text: Vanha majakkalaiva myytiin yksityiselle, joka vaihtoi siihen tehokkaamman dieselkoneen, muutti ohjaamon katetuksi ja maalasi aluksen ulkoapäin valkoiseksi; majakkalyhty jäi viranomaisille, mutta sen lava sai jäädä paikoilleen ja uusi omistaja teki siitä tähystyspaikan. Alus toimi joitakin aikoja kalastusaluksena, mutta sittemmin siitä tehtiin huvialus. Tässä yhteydessä kansirakenteita muutettiin nykyiselleen.


title: Majakkalaiva Helsingkallan

text: Alus oli vuoteen 1990 asti Turussa Aurajoen rannassa; seuraavana kesänä se siirtyi Paraisille, jossa se havaittiin viimeksi kesällä 2005.


title: Majakkalaiva Helsingkallan

text: Alus makaa tällä hetkellä hylkynä Rymättylässä huvivenetelakan rannassa.


title: Fatal Design

text: Fatal Design on suomalaisen goottimetalliyhtye Entwinen vuonna 2006 julkaistu studioalbumi, joka on järjestyksessään yhtyeen viides. Se nauhoitettiin Petraxilla, Hollolassa, Groovelandissa, Lahdessa sekä Wave Soundissa. Lahdessa maalis-huhtikuussa 2006 Mikko Karmila miksasi albumin Finnvox-studioilla. Levyn julkaisi Spikefarm Records.


title: Fatal Design

text: Kappaleista "Break Me" ja "Surrender" kuvattiin musiikkivideo ja jälkimmäinen julkaistiin myös singlenä. Albumi nousi Suomen virallisen listan sijalle 11.


title: Fatal Design


title: Sanna Kyllönen

text: Sanna Mari Kyllönen (o.s. Hernesniemi, s. 9. maaliskuuta 1971 Kokkola) on suomalainen entinen pikajuoksija. Hän edusti viimeksi aktiiviurallaan Turun Urheiluliittoa. Hänen valmentajanaan toimi vuodesta 1998 aviomies Kai Kyllönen. Tätä ennen häntä valmensi Mika Lehtimäki.


title: Sanna Kyllönen

text: Aktiiviurallaan Kyllönen voitti seitsemän SM-kultaa, kolme hopeaa ja kaksi pronssia 100 metrin juoksussa. 200 metriltä kultamitaleita tuli myös seitsemän ja hopeamitaleita kolme. Halli-SM-kisoista mitalitili karttui kymmenellä kultamitalilla, kuudella hopeamitalilla ja kahdella pronssimitalilla. Molemmilla pikamatkoilla SM-tasolla Kyllösellä oli voittamaton kultasuora vuosina 1993–1999.h = käsiajanotolla saatu tulos, ei suoraan vertailukelpoinen


title: Barbara Bush

text: Barbara Pierce Bush (8. kesäkuuta 1925 New York, New York – 17. huhtikuuta 2018 Houston, Texas) oli Yhdysvaltain 41. presidentin George H. W. Bushin vaimo. Yhdysvaltain 43. presidentti George W. Bush ja Floridan kuvernöörinä toiminut Jeb Bush ovat heidän poikiaan. Barbara Bush oli Valkoisen talon emäntänä vuodet 1989–1993.


title: Barbara Bush

text: Barbara Pierce syntyi New Yorkissa ja oli kolmas Marvin Piercen ja Pauline Robinson Piercen neljästä lapsesta. Perhe oli hyvin toimeentuleva. Äiti kuoli auto-onnettomuudessa vuonna 1949. McCall Corporation -julkaisuyhtiön puheenjohtajaksi noussut Marvin Pierce kuoli vuonna 1969.


title: Barbara Bush

text: Vuonna 1941 16-vuotias Barbara tapasi tanssiaisissa George Herbert Walker Bushin, joka opiskeli Phillips Academyssa Massachusettsin osavaltiossa. Toisessa maailmansodassa Bush oli laivaston torpedolentäjä, ja hän nimesi lentokoneensa Barbaran mukaan. Kun Bush palasi Yhdysvaltoihin, Barbara keskeytti opiskelunsa Smith Collegessa, ja pari meni naimisiin 6. tammikuuta 1945. Sodan jälkeen George Bush valmistui Yalen yliopistosta, ja pari muutti Texasin Midlandiin. Heille syntyi kuusi lasta: George W. Bush (s. 1946), Pauline Robinson "Robin" Bush (1949–1953, kuoli leukemiaan), Jeb Bush (s. 1953), Neil Mallon Bush (s. 1955), Marvin Pierce Bush (s. 1956) ja Dorothy Bush Koch (s. 1959).


title: Barbara Bush

text: Vaikka Bush tuki miehensä ja poikiensa vaalikampanjoita, hän vältti ottamasta julkisesti kantaa politiikkaan. Ensimmäisenä naisena hän keskittyi taloudenhoitoon, lukutaitokampanjoihin ja Valkoisen talon historian vaalimiseen. Bush kirjoitti satukirjoja ja oli mukana useissa lukutaitokampannjassa. Hänen perustamansa Barbara Bush Foundation for Family Literacy -säätiö tukee yli 1 500 lukutaitoa edistävää kampanjaa Yhdysvalloissa.


title: Barbara Bush

text: Barbara Bush sairasti kroonista autoimmuunisairautta Basedowin tautia, joka vaikuttaa kilpirauhaseen.


title: Barbara Bush

text: Ennen kuolemaansa Barbara Bush oli kärsinyt terveysongelmista ja viettänyt pitkiä aikoja sairaalassa. Huhtikuussa 2018 hän ilmoitti kieltäytyvänsä lisähoidoista. Hän kuoli kaksi päivää myöhemmin 17. huhtikuuta 2018.


title: Kate Capshaw

text: Kate Capshaw oikealta nimeltään Kathleen Sue Nail (s. 3. marraskuuta 1953, Fort Worth, Teksas) on yhdysvaltalainen näyttelijä. Hän on tunnettu muun muassa roolistaan elokuvassa "Indiana Jones ja tuomion temppeli" sekä avioliitostaan ohjaaja Steven Spielbergin kanssa. Hänen tyttärensä on näyttelijä Jessica Capshaw.


title: Napatuulet

text: Napatuulet puhaltavat navoilta kohti polaaririntamaa. Napatuulet syntyvät, kun navoilla olevan kylmän ilman laskeutuminen alas aiheuttaa korkeapaineen, ja ilma pyrkii tämän takia liikkumaan kohti naparintamalla olevaa matalapainetta.


title: Udai Hussein

text: Udai Saddam Hussein al-Tikriti (arabiaksi: عُدي صدّام حُسين, 18. kesäkuuta 1964 Bagdad – 22. heinäkuuta 2003 Mosul) oli Saddam Husseinin vanhin poika. Udaita pidettiin Saddamin seuraajana Irakin johtoon, kunnes isä vaihtoi hänet veljeksistä nuorempaan, Qusaihin. Hänen äitinsä on Saddamin ensimmäinen vaimo Sajida Talfa. Hänellä oli kolme sisarta: Rana, Raghad ja Hana. Vuoteen 2003 asti hän oli Irakin olympiakomitean johtaja. Häntä sanottiin Irakin mediakeisariksi, koska hän johti useita lehtiä ja TV-kanavia.


title: Udai Hussein

text: Udai menetti ”kruununprinssin” asemansa vuonna 1988, kun hän oli Egyptin presidentin Hosni Mubarakin vaimon Suzanne Mubarakin illallispöydässä. Udai murhasi isänsä palvelijan Kemal Hana Gegeon, joka toimi Saddamin koemaistajana. Koemaistaja juotettiin humalaan ja puukotettiin sähköisellä veitsellä. Mubarak kuvaili Udaita psykopaatiksi.


title: Udai Hussein

text: Rangaistukseksi isä vangitsi pojan kahdeksaksi vuodeksi. Jordanian kuninkaan Husseinin kehotuksella Saddam vapautti pojan ja nimitti tämän Irakin suurlähettilääksi Sveitsiin. Sveitsin hallitus karkotti Udain, kun tämä oli yrittänyt puukottaa erästä henkilöä ravintolassa. Samana vuonna Udai oli ostanut salaa uraania Etelä-Afrikasta, minkä vuoksi Yhdysvallat katkaisi välit Irakiin.


title: Udai Hussein

text: Udai Husseinia on usein kuvattu psykopaatiksi, ja hänen sanotaan tappaneen, kiduttaneen ja raiskanneen lukuisia ihmisiä Irakissa. Hän johti myös Irakin olympiakomiteaa, ja hän kidutti heikosti menestyneitä urheilijoita. Häntä vastaan tehtiin vuonna 1996 murhayritys, jossa hän haavoittui vakavasti ja joutui loppuelämänsä käyttämään kävelykeppiä.


title: Udai Hussein

text: Hän oli Yhdysvaltojen julkaisemalla etsityimpien irakilaisten listalla kolmannella sijalla. 22. heinäkuuta 2003 Yhdysvaltain 101. laskuvarjodivisioonan joukot ampuivat hänet ja hänen veljensä Qusain Mosulissa kuusituntisessa tulitaistelussa. Myös Qusain 14-vuotias poika sekä kolmikon mukana ollut henkivartija kuolivat taistelussa. Veljeksistä maksettiin 30 miljoonan dollarin palkkio.


title: Erikoiskori

text: Erikoiskori Oy oli suomalainen autokoritehdas, joka valmisti koreja muun muassa linja-autoihin, kirjastoautoihin sekä muihin erikoisautoihin, kuten paloautoihin. Yritys oli perustettu vuonna 1971, ja sen toiminta itsenäisenä yrityksenä päättyi vuonna 1992, kun se monien vaiheiden jälkeen fuusioitiin Carrus Oy:öön, jonka nimi sittemmin muuttui Volvo Bus Finland Oy:ksi.


title: Majakkalaiva Snipan

text:
]
Majakkalaiva Snipan oli Merenkurkussa sijaitsevan Snipanin matalikon länsipuolelle sijoitettu majakkalaiva.


title: Majakkalaiva Snipan

text: Merenkurkun ruotsinkielisen nimen mukaan sinne sijoitetulle ensimmäiselle majakkalaivalle annettiin nimi Quarken; alus oli puurunkoinen ja rakennettu Turussa vuonna 1868. Se oli kuunaritakilainen purjelaiva ja lamppuina oli kaksi kahdeksanlyhtyistä öljyvaloa; valot oli sijoitettu lasi-ikkunaisiin häkkeihin ja ripustettu kardaanisesti, jotta ne pysyivät pystyssä aluksen kallistellessakin;lyhtyhäkki oli koottu kuparilevyistä ja sitä voitiin taljojen avulla laskea pitkin mastoa; näin lyhdyt voitiin puhdistaa ja täyttää kannen alla suojassa säältä. Polttoaineena oli vanha ja kylmänä vuodenaikana kelvoton naurisöljy, koska tehokkaampaa petrolia pelättiin sen tulenarkuuden vuoksi.


title: Majakkalaiva Snipan

text: Luotsitirehtööri Justus Eriksson jopa sanoi petrolista:


title: Majakkalaiva Snipan

text: -Asiahan oli aivan päinvastoin, ja lopulta Erikssoninkin oli käännettävä kantaansa. Mutta vielä useiden vuosien ajan joutuivat majakkamiehet niin maalla kuin merelläkin kamppailemaan liian herkästi jäätyvän naurisöljyn kanssa.


title: Majakkalaiva Snipan

text: Valolaitteet oli valmistanut Venäjän luotsilaitosten vanha hovihankkija, pariisilainen Sautter et cie.


title: Majakkalaiva Snipan

text: Aluksessa oli sumumerkinantolaitteena voimakasääninen laivakello sekä erityisiä vaaratilanteita varten merkinantokanuuna. Tämä alus oli ainoa suomalainen majakkalaiva, jossa käytettiin tätä lyhtymallia, seuraaviin tuli jo uudenmalliset kolmilyhtyiset.


title: Majakkalaiva Snipan

text: Tämä suomalaisten majakkalaivojen esikoinen osoittautui kuitenkin toivottomaksi käyttää varhain tulevien ja joskus ankarienkin jääolojen vuoksi, ja pitkän odotuksen jälkeen sitä korvaamaan saatiin uusi teräsrunkoinen alus: se valmistui Helsingissä Hietalahden telakalla vuonna 1885 yhtaikaa kuin majakkalaiva Helsingkallan.


title: Majakkalaiva Snipan

text:
Uudet alukset vastasivat mitoiltaan ja ominaisuuksiltaan täydellisesti toisiaan: 25,8 x 6,5 x 2 metriä.
Koneistoa ei ollut vaan purjeet. Valolaite oli muista poiketen yksinäinen kiinteää punaista valoa näyttävä öljylamppu, joka nostettiin keulamaston huippuun.


title: Majakkalaiva Snipan

text: Uusi teräsrunkoinen alus vapautti vanhan puurunkoisen Quarken-majakkalaivan kevyempiin tehtäviin; siitä tuli joidenkin vuosien ajaksi Rauman majakkalaiva nimellä Relandersgrund - kunnes sen tuli aika lähteä purettavaksi uuden teräsrunkoisen aluksen tieltä.


title: Majakkalaiva Snipan

text: Uuteen Quarkeniin vaihdettiin 1920-luvulla uusi tukevampi keulamasto, jonka huippuun asennetulle lavalle tuli uusi asetyleenivalo; valotunnukseksi tuli nyt kolme valkoista väläystä joka 13,5:s sekunti.


title: Majakkalaiva Snipan

text: Alusta alettiin vuosisadan alussa kutsua nimellä Snipan ja jonkin aikaa sen kylkiin oli maalattu erikoinen nimi: QUARKEN (SNIPAN) .


title: Majakkalaiva Snipan

text:
1920-luvun lopussa aluksen nimeksi tuli pysyvästi Snipan. Alus sai yhtaikaa sisarlaivansa Helsingkallanin kanssa potkurin ja 60 hevosvoiman Bolinder-kuulamoottorin. Samalla asennettiin myös uusi paineilmasumusireeni entisen käsikampikäyttöisen tilalle.
Sireenin ja valonheitintä ruokkivan generaattorin voimanlähteeksi asennettiin pienempi petrolikäyttöinen apukone.


title: Majakkalaiva Snipan

text: Majakkalaiva selvisi Merenkurkun vaihtelevista oloista ja sotavuosistakin pienin kolhuin, mutta joulukuussa 1944 aluksen ollessa matkalla Vaasaan telakoitavaksi puhkesikin yllättäen voimakas lumimyrsky: alus eksyi suunnastaan ja ajoi matalikolle. Miehistö pelastui veneillä, mutta myrskyn laannuttua todettiin aluksen hakkautuneen romuksi, joka oli uponnut.


title: Majakkalaiva Snipan

text: Aluksen jäännökset ovat suhteellisen matalassa vedessä jäiden lähes täysin hajalle ruhjomina. Majakkamasto asetyleenilyhtyineen ja ihmeen kautta vedeltä säästynyt generaattori moottoreineen, ankkurit ja jotain pienempää onnistuttiin pelastamaan, mutta mm. pääkone menetettiin.


title: Majakkalaiva Snipan

text: Paikan peri sisarlaiva Varamajakka I.


title: Maija

text: Maija on suomalainen naisen etunimi, joka on yksi Maria-nimen monista muunnelmista. Pohjoismaisissa kielissä ja saksassa sen vastine on Maja.


title: Maija

text: Maija on ollut pitkään kansanomainen puhuttelumuoto Mariasta; itsenäiseksi nimeksi almanakkaan se on otettu vasta vuonna 1950. Maijan (ja Marian) nimipäivä on 2. heinäkuuta.


title: Maija

text: Maija esiintyy myös vakiintuneissa yhdysnimissä sekä alkuosana (Maija-Leena, Maija-Liisa) että loppuosana (Anna-Maija, Eeva-Maija, Ulla-Maija).


title: Maija

text: Väestörekisterikeskuksen vuodesta 1899 pitämien tilastojen mukaan Maija-nimeä on annettu seuraavasti:


title: Maija

text: Luettelon henkilöt ovat suomalaisia, ellei toisin mainita.


title: Svobodnyin kosmodromi

text: Svobodnyin kosmodromi () on yksi Venäjän avaruusalusten laukaisukeskuksista. Se sijaitsee Kiinan rajan läheisyydessä Amurin alueella, Svobodnyin kaupungin pohjoispuolella. Sen toiminta alkoi 1969.


title: Svobodnyin kosmodromi

text: Se rakennettiin alkujaan Neuvostoliiton sotilaalliseksi rakettikeskukseksi, josta tehtiin vuosina 1969-1993 mannertenvälisten ballististen ohjusten koelaukaisuja. Keskuksessa oli enimmillään 90 laukaisusiiloa. Sen toiminta lakkautettiin START-aseriisuntaneuvottelujen tuloksena. Keskus muunnettiin satelliittien laukaisuja varten vuonna 1996 varatoimena sille, että toiminta Baikonurissa loppuu Neuvostoliiton hajottua Kazakstaniin jääneessä tukikohdassa.


title: Svobodnyin kosmodromi

text: Uusi avaruuskeskus ei kuitenkaan osoittautunut kovin tarpeelliseksi. Vuosina 1997-2006 Svobodnyista laukaistiin vain viisi satelliittia: vuonna 1997 venäläinen Zeja sekä yhdysvaltalainen kaupallinen Early Bird, vuonna 2001 Ruotsin tieteellinen Odin-1 sekä vuosina 2000 ja 2006 Israelin tiedustelusatelliitit Eros-A1 ja Eros-B. Kaikkien laukaistujen satelliittien kantorakettina oli Start-1.


title: Svobodnyin kosmodromi

text: 22. tammikuuta 2007 venäläinen kenraalieversti Vladimir Popovkin, joka on Venäjän sotilaallisen avaruustoiminnan johtaja, antoi ilmoituksen, jonka mukaan Svobodnyin siilot tuhotaan ja kosmodromin toiminta päättyy. (Lähde: Itar-Tass, 22.1.2007) Tätä uumoiltiin jo vuonna 2005, kun Baikonurin vuokrasopimusta jatkettiin.


title: Svobodnyin kosmodromi

text: Vuonna 2011 alettiin rakentamaan Amurin alueelle uutta Vostotšnyin kosmodromia, jolla pyritään vähentämään tarvetta Baikonurille.


title: Sic Transit

text: Sic Transit on Smakin esikoisalbumi, joka julkaistiin 10. joulukuuta 2004. Albumia on myyty noin 10 000 kappaletta.


title: Sic Transit

text: Albumi ylsi parhaimmillaan Suomen virallisen listan sijalle 16, listaviikkoja ollessa yhteensä 9. Kaikista virallisista singleistä tehtiin musiikkivideo. Albumin ovat säveltäneet ja sanoittaneet Kalle ja Henkka, sovittajina Smak ja Anssi Kippo.


title: Sic Transit

text: Albumin nimi tulee latinankielisestä lauseesta "sic transit gloria mundi" ().+ Hallanvaara-musiikkivideo


title: Majakkalaiva Taipaleenluoto

text: Majakkalaiva Taipaleenluoto oli ainoa Laatokalla ollut suomalainen majakkalaiva.


title: Majakkalaiva Taipaleenluoto

text: Laatokan liikenteen alkaessa 1800-luvun jälkipuoliskolla kasvaa kasvamistaan, sai silloinen Tullihallitus vuonna 1860 tehtäväkseen senaatilta tutkia majakkalaivan sijoittamista ohjaamaan järven länsiosien satamakaupunkien ja Pietarin välistä liikennettä.


title: Majakkalaiva Taipaleenluoto

text: Aluksi haluttiin selvitä mahdollisimman halvalla ja esitettiin että laiva rakennettaisiin puusta Oulussa ja majakkalaitteeksi kelpaisivat juuri puretusta Pellingin majakasta poistetut.


title: Majakkalaiva Taipaleenluoto

text: Luotsilaitoksen päällikkö amiraali Boris Nordman teki tenän: jos alus rakennettaisiin, tehtäisiin kerralla kunnollinen: se rakennettaisiin teräksestä telakalla eteläisessä Suomessa ja siihen hankittaisiin kunnolliset ranskalaiset valolaitteet. Amiraalin vaikutusvalta tepsi ja näin tehtiinkin.


title: Majakkalaiva Taipaleenluoto

text: Majakkalaiva Taipaleenluoto rakennettiin Turussa W:m Crichton & Co:n telakalla vuonna 1877. Mitoiltaan se oli vakiintunut eli 26,6 x 6,5 x 2,1 metriä; uppoama oli 200 tonnia. Alus oli teräsrunkoinen. Miehitystä oli seitsemän henkeä.


title: Majakkalaiva Taipaleenluoto

text: Aluksessa oli höyrykattila sumusireeniä, ankkuripeliä ja lämmitystä varten, muuten se oli purjelaiva; takilointi vastasi lähinnä joolia. Valolaite oli loppuun asti öljytoiminen; se oli aivan uutta tyyppiä: järjestelmä käsitti kolme ankkurilyhdyn kaltaista öljyvaloa, jotka kiinnitettiin mastoa ympäröivään renkaaseen; tätä kokonaisuutta voitiin entisen häkkimallin tavoin nostaa ja laskea pitkin mastoa ja huoltaa kannen alla. Valmistaja oli pariisilainen yhtiö Sautter et cie, joka olikin vanha hovihankkija. Lyhtymallista tulikin hallitseva ja sen syrjäytti vasta myöhemmin tullut asetyleenivalo. Sähkövilkku kerkisi olla vain yhdessä aluksessa ja siitäkin se poistettiin kohtalaisen pian.


title: Majakkalaiva Taipaleenluoto

text: Alus hinattiin asemapaikalleen Taipaleenluodon länsipuolelle keväällä 1878. Laatokan liikenne oli vilkasta, ja Sortanlahteen oli perustettu valtion satama. Kannaksen tavaraliikenne Pietariin ja eteenpäin kulki juuri tätä kautta.


title: Majakkalaiva Taipaleenluoto

text: Proomu- ja tukkilauttaliikenne pysyi 20-luvun ajan elinvoimaisena, mutta sodan lähestyessä liikenne hiipui; Metsäpirtin kunnan Saarosten rajakylässä oli loppuun asti saatavana valtion luotsi ja majakkalaiva asetettiin asemapaikalleen joka kevät; useimmiten se talvehti Sortanlahden valtionsatamassa ja telakoitiin Koirinojan kylässä olevalla vetotelakalla.


title: Majakkalaiva Taipaleenluoto

text: Majakkalaiva oli kaikki sotavuodet telakoituna; talvisodan alkaessa se jätettiin telakalleen talvehtimiskuntoon riisuttuna; kaikki irti lähtevä varustus evakuoitiin sotatoimien päättyessä.


title: Majakkalaiva Taipaleenluoto

text: Kesällä 1941 alus löydettiin koskemattomana eli venäläiset eivät olleet tehneet sille mitään, mutta suomalaisetkaan eivät tehneet alukselle - pientä ylläpitokorjailua lukuun ottamatta - oikeastaan mitään, koska sitä ei katsottu aiheelliseksi asettaa paikalleen; suunnitelmissa oli että alus mahdollisesti siirrettäisiin jossain vaiheessa merelle, mutta hanke raukesi. Ainoa mahdollisuus olisi ollut siirtää alus rautateitse Lahdenpohjan satamasta Haminaan, mutta VR:n kuljetuspaineet olivat liian kovat.


title: Majakkalaiva Taipaleenluoto

text: Vuonna 1944 kun suomalaiset vetäytyivät pysyvästi alueelta, laiva jätettiin talvehtimiskunnossa Neuvostoliitolle. Sen nimi löytyy SOTEVAn asiakirjoista, eli alus katsottiin osaksi sotakorvaussuorituksia.


title: Majakkalaiva Taipaleenluoto

text: Aluksen kohtaloista sen jälkeen ei ole mitään tietoa. Laatokalta se kylläkin katosi pysyvästi.


title: Eurockot

text: Eurockot Launch Services GmbH on saksalais-venäläinen yhteisyritys, joka markkinoi venäläisen Rockot-kantoraketin laukaisuja pienten satelliittien tarpeisiin.


title: Eurockot

text: Yhtiö on perustettu vuonna 1995. Sen omistajat ovat EADS Astrium (omistusosuus 51%) ja venäläinen Khrunitsev. Yhtiön pääkonttori on Bremenissä.


title: Eurockot

text: Laukaisut tehdään pääasiassa Plesetskin kosmodromilta, Venäjältä.


title: Tupi-guaranilaiset kielet

text: Tupi-guaranilaiset kielet ovat tupi-kieliin kuuluva kieliryhmä, joka muodostuu 11 alaryhmään jakautuvasta 53 kielestä. Näitä kieliä puhutaan Argentiinassa, Boliviassa, Brasiliassa, Kolumbiassa, Ranskan Guayanassa, Paraguayssa, Perussa, Uruguayssa ja Venezuelassa. Yksitoista kieltä on sammunut, ja ainakin kahdeksan jäljellä olevista on vaarassa sammua. Kieliryhmä on suurin tupi-kielten kieliryhmistä ja myös Etelä-Amerikassa maantieteellisesti laajimmalle levinnyt.


title: Samuli Vauramo

text: Samuli Vauramo (s. 22. lokakuuta 1981 Vantaa) on suomalainen näyttelijä. Hän teki läpimurtonsa "Tyttö sinä olet tähti" -elokuvan miespääosassa.


title: Samuli Vauramo

text: Vauramo kouluttautui näyttelijäksi Teatterikorkeakoulussa, josta hän valmistui teatteritaiteen maisteriksi keväällä 2005. Vuoden 2006 alusta vuoden 2007 alkuun hänellä oli kiinnitys Kotkan kaupunginteatteriin. Ensimmäinen näytelmä, jossa hän Kotkassa esiintyi, oli Tuomo Aitan ohjaama Aleksis Kiven "Nummisuutarit", jossa hän esitti Mikko Vilkastusta. Muita näytelmiä, joissa Vauramo Kotkassa näytteli, olivat Johanna Freundlichin ohjaamat "Eurooppa" (David Greigin näytelmä) ja "Brand" (Henrik Ibsenin näytelmä), jossa hän esiintyi nimiroolissa, ja Kari Arffmanin ohjaama "Veriveljet" (Willy Russellin musikaali).